Cyclonis Backup Dilancar Lindungi Daripada Perkakasan Tebusan & Buat Sandaran Fail Dengan Selamat daripada Kehilangan Data

Cyclonis Limited melancarkan Cyclonis Backup, penyelesaian sandaran yang mudah digunakan dan berciri penuh yang memanfaatkan Awan dan penyulitan AES-256 yang kukuh bagi membantu pengguna melindungi diri mereka daripada perkakasan tebusan dan membuat sandaran data mereka.

Cyclonis Ltd. melancarkan Cyclonis Backup, penyelesaian sandaran yang direka untuk memudahkan proses membuat sandaran dan mengembalikan maklumat. Antara muka intuitif daripada Cyclonis Backup disesuaikan bagi membantu pengguna baharu dan pengguna yang pakar untuk membuat sandaran fail penting mereka dengan lancar dan berkesan. Data sandaran disulitkan semasa dalam transit dan semasa disimpan, menggunakan HTTPS dan AES-256, algoritma penyulitan yang digunakan oleh organisasi-organisasi kewangan dan ketenteraan di seluruh dunia. Untuk kemudahan tambahan, fail yang dibuat sandaran boleh dikembalikan semula pada berbilang peranti melalui aplikasi komputer meja Cyclonis Backup dan melalui pelayar.

DUBLIN, 27 Mac 2020 /PRNewswire/ — Cyclonis Ltd., pembangun bagi aplikasi didayakan awan yang mesra pengguna, dengan gembiranya mengumumkan pelancaran Cyclonis Backup. Disediakan untuk Windows dan macOS, Cyclonis Backup ialah aplikasi sandaran yang padat dengan ciri yang direka untuk memberikan sandaran fail yang selamat dan terjamin kepada pengguna seluruh dunia.

Cyclonis Backup direka bentuk secara sepenuhnya untuk menggabungkan ciri kemudahan penggunaan dengan ciri-ciri yang berkuasa. Ia termasuk Backup Wizard mudah, direka untuk membantu pengguna untuk mula membuat sandaran yang berkesan secara serta merta. Bestari (wizard) Cyclonis Backup mengimbas cakera keras pengguna dan mengasingkan fail mengikut kategori (dokumen, gambar, video dan sebagainya), bagi membolehkan pengguna untuk membuat sandaran fail yang paling penting untuk mereka. Pengguna boleh membuat sandaran dan mengembalikan semua data mereka daripada pelbagai peranti sokongan menerusi satu akaun.

Direka untuk Melindungi Data Daripada Perisian Tebusan, Kegagalan Perkakasan dan Risiko-risiko Lain

Dalam dunia hari ini, perisian tebusan merupakan satu ancaman yang semakin berbahaya. Banyak penyelesaian sandaran tradisi tidak menyimpan pelbagai versi fail pengguna. Perisian tebusan boleh mencampuradukkan fail pada komputer pengguna, lalu membuatkan data peribadi yang berharga tidak boleh diakses sama sekali. Penyelesaian sandaran tradisi boleh menulis ganti sandaran sedia ada dengan fail yang dicampuradukkan ini, menjadikan pemulihan mungkin sesuatu yang mustahil. Serangan perisian tebusan memaksa pengguna untuk membayar tebusan bagi mendapatkan kembali data mereka dan walaupun begitu data tersebut mungkin tidak dibebaskan. Cyclonis Backup dikonfigurasikan, secara asalnya, untuk menyimpan pelbagai versi fail pengguna ke awan. Dalam keadaan berlakunya serangan perisian tebusan, Cyclonis Backup menawarkan alatan intuitif yang membolehkan pengguna untuk mengembalikan data mereka secara selektif kepada keadaan “prapencampuradukan” terlebih dahulu bagi mengelakkan daripada menjadi mangsa.

Bagi membantu melindungi data peribadi berharga anda, Cyclonis Backup memanfaatkan teknologi penyulitan yang berkuasa termasuk AES-256, standard penyulitan yang diwujudkan oleh US National Institutes of Standards and Technology (NIST) dan digunakan oleh organisasi-organisasi berskala besar di seluruh dunia. Data sandaran pengguna disulitkan semasa dalam transit dan semasa disimpan di awan. Bagi menawarkan pengguna dengan perlindungan privasi yang dipertingkat, data sandaran disimpan dengan cara yang mana kakitangan Cyclonis sendiri tidak dapat melihat atau membacanya.

Akses dan Kembalikan Fail Pada Bila-bila Masa, Di Mana-mana Sahaja

Cyclonis Backup membenarkan pengguna untuk membuat sandaran dan mengembalikan data pada berbilang peranti melalui satu akaun. Pengguna juga boleh mengakses dan memuat turun fail mereka dengan selamat melalui laman sesawang Cyclonis menggunakan komputer meja dan peranti mudah alih. Sistem versi fail yang berkuasa daripada Cyclonis Backup memberikan pengguna dengan kefleksibelan tambahan apabila mengembalikan data.

Cyclonis Backup disediakan sebagai versi percuma dengan 2GB storan awan disertakan. Cyclonis turut menawarkan pengguna dengan pelbagai pelan langganan berbayar termasuk ruang storan tambahan serta sokongan pelanggan 24/7.

Ketahui lebih lanjut mengenai Cyclonis Backup dan mula membuat sandaran data anda secara Percuma! Kunjungi https://www.cyclonis.com/products/cyclonis-backup/.

Sebuah syarikat Ireland yang beribu pejabat di Dublin, Cyclonis Limited mereka bentuk dan membangunkan produk perisian komputer meja, mudah alih dan didayakan awan yang menumpu untuk memudahkan pengaturan dan pengurusan data. Aplikasi-aplikasi kami bertujuan untuk menyelaraskan proses bagi mengaturkan jumlah maklumat yang semakin meningkat yang perlu diurus oleh pengguna komputer biasa pada setiap hari.

Berhubung dengan Cyclonis Ltd. di Twitter | Facebook | LinkedIn | YouTube

Keywords:  Computer Software Computer/Electronics High Tech Security Mobile Entertainment Telecommunications New products/services


Eksklusif Hands-On : OPPO F9 Starry Purple

Sebelum ini kami ada berkongsi dengan anda mengenai kejutan OPPO yang bakal memperkenalkan OPPO F9 dalam varian warna baru iaitu Starry Purple pada 2 Oktober ini (ESOK)!

Tampil sedikit berbeza berbanding varian warna sebelum ini, F9 Starry Purple dilihat lebih eksklusif dan menawan dengan mempunyai bahagian belakang yang berkilat seperti bintang berkilauan di atas galaksi ungu.

Lebih istimewanya kali ini ialah F9 Starry Purple turut didatangkan bersama kotak hadiah eksklusif edisi terhad berwarna ungu yang mana ianya dijual secara eksklusif di Lazada pada 3 Oktober 2018, pukul 12 tengahari (selagi stok masih ada).

Pelanggan yang membeli kotak hadiah edisi khas ini bakal menerima gincu Shiseido Rouge dalam warna Primrose (RS419) bernilai RM108 secara percuma dan juga kad servis solekan pantas hasil sentuhan daripada Shiseido. Pun begitu, harga jualannya masih lagi belum didedahkan kepada umum!

Haaa..Menarik kan? Apa-apapun kita tunggu sahaja sehingga pelancarkan rasmi esok, mana tahu pihak OPPO ada kejutan yang lagi ‘WOW’ untuk peminat di Malaysia!


Get Ready! realme 5i Bakal Gegarkan Pasaran Tempatan Pada 14 Januari 2020!

Sekian lama mengacah, realme Malaysia kini berkongsi mengenai tarikh rasmi pelancaran model terbaharu mereka, realme 5i – dijadualkan berlangsung pada 14 Januari 2020, jam 3 petang. realme 5i merupakan satu lagi ahli baru di bawah keluarga realme 5 yang pastinya menjanjikan ganjaran ‘luar biasa’ buat peminat setia realme.

Pengumuman tersebut dibuat oleh pihak realme Malaysia sendiri menerusi laman Facebook dan Instagran rasmi mereka. Apa lagi kejutan realme untuk kali ini? Jadi, stay tuned dan kekal bersama eRing untuk lebih info terkini!


Maps+

Gemar melancong di dalam mahupun luar negara, tetapi seringkali tersesat ketika berada di tempat baru? Kini memandu ke destinasi asing yang tidak biasa dikunjungi bukanlah satu masalah lagi kerana boleh dibantu dengan aplikasi navigasi khas untuk smartphone Windows yang diberi nama Maps+.

Tidak dinafikan, aplikasi navigasi yang boleh dimuat turun secara percuma ini sudah biasa ditemui tetapi adakah ia menepati citarasa sendiri? Menampilkan paparan antaramuka yang mudah difahami dengan panduan arah bersuara, navigasi ini juga memudahkan anda mencari tempat-tempat kegemaran seperti kafe, restoran, pusat membeli belah dan juga hotel. Lebih istimewa, Maps+ turut boleh digunakan dalam mod offline.


Pandemik Memberi Inspirasi Kepada Perniagaan Untuk Mencipta Penyelesaian Alternatif Dengan Percetakan 3D, Menurut Penyelidikan 3DPSI Ultimaker

3D Printing Sentiment Index Tahunan Menunjukkan Peningkatan Dalam Pelaksanaan dan Kematangan Percetakan 3D

UTRECHT, Belanda, 1 April 2021 /PRNewswire/ — Penyelidikan terkini daripada sebuah kajian global menunjukkan pelaksanaan percetakan 3D dan kecanggihan kes penggunaannya meningkat pada tahun 2020. Pandemik ini memberi inspirasi kepada jurutera inovatif di seluruh dunia untuk menerapkan pembaharuan yang tidak dijangka dan penggunaan berinspirasi untuk percetakan 3D bagi memastikan kesinambungan perniagaan. 2021 3D Printing Sentiment Index telah diumumkan hari ini oleh Ultimaker, peneraju global dalam percetakan 3D profesional. Penyelidikan yang dikendalikan oleh firma penyelidikan bebas, Savanta ini, menyediakan pandangan komprehensif tentang potensi semasa dan masa depan untuk percetakan 3D dalam dua belas pasaran utama di seluruh dunia yang merangkumi pelbagai bidang dan profesion yang paling luas termasuk pendidikan. Tinjauan ini dijalankan di Amerika Syarikat, Mexico, United Kingdom, Jerman, Perancis, Switzerland, Itali, Belanda, China, Jepun, Korea Selatan dan Australia.

Penyelidikan baharu ini menunjukkan bahawa kesedaran tentang percetakan 3D meningkat di seluruh dunia kepada 71%. Kesedaran di China adalah yang tertinggi (84%), diikuti oleh Switzerland (83%), Belanda (76%) dan AS (76%). Sentimen keseluruhan tentang percetakan 3D juga adalah positif: 65% daripada responden yang tahu tentang percetakan 3D, percaya ia akan menjadi teknologi yang meluas dalam industri mereka dalam tempoh lima tahun akan datang (peningkatan sebanyak 7%). Ini berpadanan dengan peningkatan dalam keutamaan: lebih suku daripada responden (27%) menyatakan percetakan 3D adalah keutamaan pelaburan (peningkatan sebanyak 7% berbanding Indeks sebelumnya) dan hampir separuh (49%) percaya ia akan menjadi suatu fungsi penting perniagaan.

Pada masa ini, pelaksanaan percetakan 3D adalah tertinggi di A.S., U.K., Jerman dan Perancis. Mexico juga sedang mengalami peningkatan; yang berkemungkinan disebabkan oleh banyak peluang penyumberan luaran daripada negara-negara jiran di Amerika Utara. Antara jutaan penggunanya, plastik dan polimer ialah bahan yang paling lazim digunakan, dengan penggunaan PETG (Polietilena Tereftalat Glikol), PET (Polietilena Tereftalat) dan PETT (Polietilena Tereftalat Trimetilena Bersama) meningkat sebanyak 31% (peningkatan sebanyak 4%).

Secara keseluruhan, indeks tersebut mendedahkan A.S, U.K. dan Jerman mempunyai harapan tertinggi untuk melaksanakan pembuatan bahan tambahan dan memanfaatkan peluangnya. Kedudukan negara-negara lain adalah seperti berikut:

Butiran lebih lanjut tentang peringkat negara boleh didapati di sini.

Walaupun 1 daripada 3 perniagaan yang ditinjau kini menggunakan percetakan 3D, namun ia hanya diterapkan sepenuhnya dalam kurang daripada 1 dalam 10 perniagaan. Ini memberi peluang besar untuk meningkatkan kesedaran, pengetahuan dan penggunaan yang lebih tinggi. Pandemik COVID-19 ini berkemungkinan mendorong penggunaannya kerana pencetakan 3D terbukti menjadi alternatif yang boleh dipercayai untuk inovasi dan pembuatan tempatan yang pantas. Oleh itu, kematangan penggunaan meningkat pada tahun 2020, dengan syarikat-syarikat berkembang daripada sebuah pasukan kecil menggunakan teknologi (Tahap Juara) kepada aplikasi yang dilaksanakan dengan baik, kadang-kadang bahkan di seluruh perniagaan, yang menunjukkan ROI yang boleh diukur (Tahap Pusat Kecekapan meningkat sebanyak 3% dan Tahap Penerapan Sepenuhnya meningkat sebanyak 2%).

Selain itu, kes penggunaan percetakan 3D telah menjadi lebih maju kerana syarikat-syarikat berusaha untuk meneruskan operasi perniagaan mereka di tengah-tengah cabaran yang sedang berlaku. Kes penggunaan ini membantu para jurutera di seluruh dunia untuk menyokong rantaian bekalan yang terganggu dengan cara yang inovatif. Hasilnya, 55% daripada perniagaan yang menggunakan percetakan 3D menghasilkan alat-alat ganti penggunaan akhir dan hampir tiga suku digunakan untuk menghasilkan peralatan, mengoptimumkan organisasi bengkel dan memperkemas logistik. Prototaip berkurang sebanyak 8%, namun kekal sebagai penggunaan yang paling biasa bagi percetakan 3D.

“Para pengeluar di seluruh dunia perlu melakukan penyesuaian dengan pantas apabila pandemik ini mengubah rantaian bekalan mereka. Dari inovasi prototaip hingga ke mencetak peralatan mereka sendiri untuk memastikan mesin terus berjalan, mereka yang berfikiran terbuka menyesuaikan secara paling berkesan. Hal ini benar-benar menunjukkan cara hebat para inovator di seluruh dunia berusaha keras untuk memastikan kesinambungan perniagaan, pengeluaran dan kehidupan seharian walaupun terdapat cabaran luaran. Kemungkinan untuk percetakan 3D benar-benar tiada penghujungnya, oleh itu amat menarik untuk melihat penyelesaian hebat daripada pereka dan jurutera. Kami amat berbangga kerana Ultimaker membantu perniagaan memastikan kesinambungan walaupun menghadapi kesukaran, melalui penerapan percetakan 3D,” kata Jürgen von Hollen, Ketua Pegawai Eksekutif Ultimaker.

Meskipun percetakan 3D mendorong hasil yang positif semasa pandemik ini, masih terdapat halangan yang melambatkan pelaksanaannya secara meluas. Walaupun halangan ini lebih rendah sedikit berbanding tinjauan pada tahun 2020, keupayaan operasi (67%), pengetahuan pekerja (65%) dan membina kes perniagaan yang kukuh (40%) masih membataskan syarikat dalam meneroka peluang-peluang. Keupayaan operasi yang paling membimbangkan syarikat adalah percetakan yang lebih laju, penyepaduan dengan kaedah dan perisian sedia ada (ekosistem) serta kebolehpercayaan/ketepatan cetakan tersebut.

Kajian ini dijalankan secara dalam talian oleh Savanta pada bulan Disember 2020 yang lalu. Sampel ini meliputi 2,525 orang profesional yang terdiri daripada 1,692 orang profesional yang tahu tentang teknologi tersebut, daripada dua belas buah negara: Amerika Syarikat, Mexico, United Kingdom, Jerman, Perancis, Switzerland, Itali, Belanda, China, Jepun, Korea Selatan dan Australia serta melengkapkan tinjauan tersebut. Para profesional mewakili semua peringkat perniagaan, serta pelbagai industri, termasuk tetapi tidak terhad kepada penjagaan kesihatan, pembuatan, seni bina dan automotif.

Ditubuhkan pada tahun 2011, Ultimaker menawarkan penyelesaian terbuka dan mudah digunakan yang terdiri daripada pencetak 3D, perisian dan bahan-bahan yang membolehkan para pereka dan jurutera profesional mengubah kaedah perkilangan mereka. Ia membolehkan mereka berinovasi walau di mana mereka berada dan pada bila-bila masa sambil kekal fleksibel untuk bertindak balas terhadap permintaan pasaran. Lebih 400 orang pekerja bekerjasama untuk mempercepat peralihan dunia kepada perkilangan digital.


Reviu Eksklusif: Komputer Riba Permainan ROG STRIX G17: AMD Ryzen 9 + GeForce RTX 3070 Membolehkan Korang Menikmati Pengalaman Permainan Yang Hebat!

ASUS melancarkan siri produk komputer riba 2021 dalam CES, dan salah satunya ialah ROG STRIX G17 yang admin ada sekarang! Komputer riba permainan ini dilengkapi dengan pemproses AMD Ryzen  9 5900HX yang kuat dan GPU GeForce RTX  3070 yang membolehkan korang bermain permainan dan multitasking dengan lancar. Sudah tentu, ROG STRIX G17 mempunyai kelebihan dalam aspek tertentu, jom tengok kelebihan peranti ini!

Reka bentuk badan ROG STRIX G17 menggunakan penutup logam nipis yang memberi ketahanan yang lebih tinggi. Casisnya 5% lebih kecil daripada produk 17 inci sebelum ini. Terdapat potongan halus di luar yang menjadi kelihatan keseluruhannya lebih menarik.

Casis peranti ini juga dilengkapi dengan lampu cahaya RGB, dan membolehkan korang untuk menyesuaikan tetapan Aura Sync dengan suasana permainan yang ideal dalam permainan.

Terdapat pad di bahagian bawah badan pesawat untuk mengelakkan komputer riba tergelincir. Logo juga dicetak pada pad tersebut.

ROG STRIX G17 dilengkapi dengan port I / O yang mempunyai pelbagai fungsi, dan port utama disusun di bahagian belakang untuk mengelakkan ia mengganggu ruang penggunaan pengguna. Bahagian belakang peranti ini dilengkapi dengan USB Type-A dan USB Type -C, HDMI (2.0b) dan LAN RJ45. Terdapat dua port USB Type-A dan audio di sebelah kiri badan pesawat.

ROG STRIX G17 menggunakan skrin QHD 165 Hz 17.3 inci. Bingkai ultra tipis mencapai nisbah skrin-ke-badan hingga 85% membolehkan korang mempunyai pengalaman permainan yang lebih baik. Yang perlu dikongsikan dengan korang ialah paparan penyegaran tinggi yang boleh disesuaikan mengikut kegunaan korang, dan kelajuan permainan boleh sampai hingga 300Hz / 3ms. Skrin peranti ini juga memiliki teknologi Adaptive-Sync yang dapat mengurangkan situasi lag untuk menjamin pengalaman visual yang baik.

Namun begitu, korang juga dapat menyesuaikan mod screen melalui Armory Crate. Sistem ini menyediakan berbagai-bagai mod supaya korang dapat menggunakan komputer riba dalam situasi yang sesuai. Peranti ini juga menyediakan mod perlindungan mata, dan menyesuaikan suhu warna skrin secara suka hati.

Sebagai komputer riba gaming, kesan pencahayaan RGB pada papan kekunci sangat diperlukan. ROG STRIX G17 membolehkan korang menetapkan kesan pencahayaan papan kekunci melalui Aura Sync. Komputer riba juga menyediakan hotkey permainan khususnya di atas papan kekunci yang membolehkan korang mengakses kawalan kelantangan dan mikrofon dengan cepat, mod operasi dan persenjataan dengan mudah. Di samping itu, komputer riba juga dilengkapi dengan teknologi ROG Overstroke yang unik, korang boleh set butang kekunci dan memadankan butang dengan jarak yang lebih kecil serta anak panah arah yang lebih besar untuk membawa pengalaman menaip yang lebih selesa untuk permainan dan kerja.

Bagi panel sentuh, kawasan efektifnya 85% lebih besar daripada generasi sebelumnya untuk meningkatkan keselesaan dari segi penggunaan harian. Semasa korang menggerakkan tangan untuk melayari melalui komputer riba, panel sentuh akan memberi ketepatan dan keselesaan yang tinggi untuk kegunaan korang. Panel sentuh disediakan dengan permukaan yang digilap untuk meningkatkan kekuatannya dan membawa sentuhan yang lebih halus

Dari segi konfigurasi perkakasan, ROG STRIX G17 dilengkapi dengan pemproses AMD Ryzen  9 5900HX yang terbaru dan menggunakan teknologi pelesapan suhu panas pintar 7nm yang canggih. Apabila GPU diaktifkan, teknologi tersebut akan menyediakan daya berterusan sehingga 54W dan 80W ketika ia dijalankan sendiri untuk membolehkan korang menggunakannya dengan prestasi yang lebih lancar.

Di samping itu, komputer riba ini juga mempunyai GPU GeForce RTX  3070  yang terbina dalam. Ia berdasarkan seni bina RTX generasi kedua NVIDIA yang dapat mencapai grafik penelusuran sinar yang paling realistik dan fungsi AI yang canggih. Peranti ini juga mempunyai teknologi latensi yang rendah supaya semua kandungan dapat berjalan dengan cepat dan lancar sama ada untuk permainan e-sukan berskala besar atau permainan AAA. ROG STRIX G17 dilengkapi dengan memori DDR4-3200 dwi-saluran hingga 32GB. Pengguna dapat beralih antara permainan AAA terbaru, siaran langsung, berbual dengan rakan sepasukan dan multitasking dengan cepat.

Peranti ini menggunakan bateri berkapasiti tinggi 90Wh untuk membolehkan korang bermain atau bekerja semasa perjalanan. Korang boleh menggunakan adaptor USB-C yang lebih kecil (kuasa maksimum 100W) untuk aktiviti harian seperti melayari web dan streaming video. Untuk memudahkan korang membawa keluar komputer riba, korang boleh mengecas komputer riba dan telefon bimbit dengan satu pengecas yang sama.

Teknologi pengecasan pantas merupakan ciri baru pada tahun 2021. Ciri ini dapat mengecas kuasa bateri komputer riba dari 0% menjadi 50% * dalam masa 30 minit.

*Teknologi pengecasan pantas diuji dengan penyesuai yang sedia ada dengan peranti, tetapi masa pengecasan mungkin ada beza agak +/- 10% kerana toleransi sistem.

Walaupun dilengkapi dengan pemproses yang kuat, ROG STRIX G17 menerapkan sistem pelesapan suhu panas yang efisien. Peranti ini menggunakan pelesapan haba logam cair untuk menyerap lebih banyak haba CPU. Selain itu, ia juga menggunakan kipas Arc Flow yang mempunyai 84 bilah untuk menyediakan lebih banyak aliran udara dan menghasilkan turbulensi yang sedikit. Papan kekunci juga akan diventilasi melalui kekunci WASD supaya kipas di bawah akan menghasilkan aliran udara melalui papan induk dan peranti akan tetap dalam keadaan yang sejuk ketika korang menaip.

Aliran udara akan menghilangkan haba dengan cepat melalui empat sink haba dan saluran kipas. Dengan cara ini, ROG Boost dapat melakukan mod percepatan GPU dan memberikan lebih banyak ruang pelesapan haba untuk mempunyai prestasi GPU yang lebih hebat. Di samping itu, fungsi pelesapan habanya dapat menurunkan suhu CPU hingga 16 ° C dan mengurangkan kebisingan hingga 4%. Ini dapat memberi pengalaman pengguna yang lebih lancar tanpa risau tentang penjanaan haba.

Dalam ROG Armory Crate yang unik, korang dapat mengawal dan menyesuaikan tetapan untuk sistem komputer riba, perkakasan dan pencahayaan. Misalnya, korang boleh memilih mod operasi perkakasan bagi penggunaan yang berbeza seperti Senyap, Seimbang, Turbo dan lain-lain.

Selain itu, korang juga dapat menetapkan kesan pencahayaan RGB pada papan kekunci melalui Aura Sync, dan warnanya juga akan meluas ke bar lampu yang mengelilingi tiga sisi badan. Korang juga boleh menetapkan butiran kesan pencahayaan papan kekunci dengan lebih mendalam melalui Aura Creator mengikut kesukaan korang.

Walaupun badan ROG STRIX G17 lebih berat, tetapi ia merupakan komputer riba permainan yang sangat hebat ~ Peranti ini kelihatan sangat cantik dalam penampilan serta penuh dengan perasaan e-sukan dan teknologi. Keseluruhan operasinya sangat memuaskan sama ada dari segi menyediakan dokumen dan bermain permainan. Skrin 17 inci juga membawa kepuasan visual bagi korang. Peranti ini merupakan salah satu komputer riba yang mesti dipilih oleh pengguna e-sukan.

Harga jualan ROG STRIX G17 yang dicadangkan ialah RM7799. Untuk maklumat lebih lanjut, sila lawati  laman web rasmi.


IONpath dan Bristol Myers Squibb Bersama-sama Tulis Artikel Penyiasatan Makmal Baharu Terokai Kerumitan Mikropersekitaran Tumor

MENLO PARK, California, 2 April 2020 /PRNewswire/ — IONpath, Inc. hari ini mengumumkan bahawa mereka bersama-sama menulis artikel dengan Bristol Myers Squibb yang bertajuk Multiplexed Ion Beam Imaging (MIBI) for Characterization of the Tumor Microenvironment Across Tumor Types (Multiplexed Ion Beam Imaging (MIBI) untuk Pencirian Mikropersekitaran Tumor Merentas Jenis Tumor) untuk jurnal Nature Laboratory Investigation.

Kebolehan untuk memahami semua sel yang terdapat dalam tumor dengan membezakan beberapa jenis sel sekali gus dalam satu bahagian tisu dihadkan oleh teknologi yang tersedia. Di sini, penulis menunjukkan bagaimana Multiplexed Ion Beam Imaging (MIBI™) dapat memperincikan ciri-ciri pelbagai jenis tumor dengan menyediakan pengenalpastian fenotip sel yang digandingkan dengan analisis hubungan ruangannya. Untuk kolaborasi ini, Bristol Myers Squibb menyediakan sampel daripada 50 biopsi tumor kepada IONpath yang mana ia diwarnakan serta merta dengan panel 15 antibodi, setiap satu dilabelkan dengan isotop logam tertentu. Pemetaan yang amat terperinci daripada mikropersekitaran tumor menyediakan profil imun(rajah 1)  dan organisasi ruangan (rajah 2) melalui proses berbilang langkah yang mensegmenkan sampel hingga ke sel individu.

Maklumat ini dikumpulkan sebagai satu latihan untuk memerhatikan ciri-ciri sampel yang diperkatakan. Walau bagaimanapun, implikasi daripada tahap pemetaan tumor pada tahap selular ini boleh menjadi luas. Saintis dan pembangun ubat-ubatan kini dapat mengukur jarak sel imun kepada sel kanser dan dalam sampel yang sama, mengukur tahap ekspresi protein bagi sasaran ubatan berpotensi dan pembolehubah lain yang dikaitkan dengan respons terhadap terapi tertentu seperti terapi yang menyasarkan titik semak imun.

“Menjadi misi IONpath untuk memperkasa penemuan perubatan, khususnya dalam bidang imuno-onkologi, melalui pencirian mikropersekitaran tumor sehingga ke tahap selular,” kata Dr. Jessica Finn, Pengarah Patologi dan salah seorang penulis artikel tersebut. Dr. Finn menambah, “Pemeriksaan struktur yang terperinci dan saling berkaitan ini adalah sukar tetapi merupakan tugas yang penting dalam perjuangan untuk menyembuhkan beberapa jenis kanser.”

Sebagai contoh bagaimana misi untuk IONpath ini dapat memberi kesan kepada keputusan dunia sebenar, kajian ini menunjukkan kemungkinan untuk menghitung jarak antara subset sel yang berbeza termasuk tumor dan sel imun selain daripada subset sel imun yang mengekspresikan PD-1 dan PD-L1. Kajian selanjutnya dalam bidang ini boleh diwujudkan untuk menyokong hasil yang lebih baik dalam bidang imuno-onkologi.

Alami bagaimana IONpath membolehkan pelanggan dan kolaborator menilai data melalui platform visualisasi didayakan webnya MIBItracker™. Log masuk ke MIBItracker™melalui pautan ini.

Latar Belakang IONpath, Inc. dan IONpath Research ServicesIONpath, Inc. merevolusikan pengimejan tisu bagi mempercepatkan penemuan perubatan dan meningkatkan kesihatan manusia. Sistem MIBIscope™ syarikat yang menggunakan teknologi Multiplexed Ion Beam Imaging (MIBI™), yang dibangunkan di Stanford University dan menunjukkan langkah transformatif dalam pengimejan tisu dengan memultiplekskan secara serentak lebih 40 penanda dengan kekhususan sehingga ke sel tunggal. Institut-institut penyelidikan terkemuka serta syarikat-syarikat bioteknologi dan farmaseutikal menggunakan MIBIscope dalam penyelidikan imuno-onkologi, imunologi dan neurosains yang mana data pengimejan termultipleks dengan fideliti tinggi diperlukan. Selain daripada Sistem MIBIscope™ yang ditingkatkan dengan MIBItracker™, IONpath memperkasa inisiatif-inisiatif penyelidikan dan pembangunan rakan-rakan kongsi akademik, bioteknologi dan farmaseutikal melalui bahagian Perkhidmatan Penyelidikannya yang komprehensif.

Kunjungi www.ionpath.com untuk mengetahui lebih lanjut.

©2020 IONpath, Inc. Hak cipta terpelihara. IONpath® ialah tanda dagangan berdaftar dan MIBI™ & MIBIscope™ ialah tanda dagangan IONpath INC. Untuk Kegunaan Penyelidikan Sahaja. Bukan untuk kegunaan diagnostik.

Keywords:  Computer/Electronics Health Care/Hospital Medical Equipment Medical/Pharmaceuticals Publishing/Information Service New products/services Survey, Polls & Research Data Analytics


Samsung Galaxy Watch Active2 Muncul – Tampil Bergaya Dengan Sejumlah Ciri Dipertingkatkan

Akhirnya muncul secara rasmi! Samsung Electronics Co Ltd kini memperkenalkan Samsung Galaxy Watch Active2 – tambahan baharu untuk segmen smartwatch Galaxy. Model baharu ini dilihat mempunyai kelebihan tersendiri dan tampil bergaya dengan sejumlah ciri-ciri baru yang mengagumkan.

Untuk reke bentuk, model bahari ini dibina dalam dua saiz berbeza – 44mm dan 40mm. Untuk model 40mm, ia bakal didatangkan dengan paparan bersaiz 1.2 inci. Manakala model 44mm pula, dilengkapi dengan paparan 1.4 inci. Model 40mm dilengkapi bateri 247mAh, manakala model 44mm pula memuatkan bateri 340 mAh.

Selain itu, ia juga didatangkan dengan dua gaya menarik : Aluminium ringan dengan Band Flueroelastomer (FKM) & keluli tahan karat dengan tali kulit. Model baharu ini juga menggunakan muka jam berbentuk bulat dengan skrin Super AMOLED bersama rekaan bingkai yang boleh berputar bagi memudahkan penggunaan pada skrin. One UI pada model ini juga dinaiktaraf bagi menawarkan pengguna pengalaman lebih baik.

Enjin dalaman dijana oleh cip Exynos 9110 Dual Core 1.15GHz dan dibantu memori 768MB serta storan 4GB. Samsung Galaxy Watch Active2 menggunakan sistem operasi Tizen dan keserasian peranti boleh digunakan pada peranti Andoird mahupun iPhone. Jam pintar ini juga dilengkapi rintangan air 5ATM.

Samsung Galaxy Watch Active2 membantu meningkatkan kesihatan dan kesejahteraan – menyokong pelbagai ciri kecergasan sehingga 39 jenis latihan (7 daripadanya boleh diaktifkan secara automatik termasuk berjalan, berjalan, berbasikal, berenang dan sebagainya). Ia juga membantu pengguna menjejaki tahap tekanan masa nyata melalui fungsi Samsung Health dan turut menyertakan sejumlah program berfokuskan meditasi.

Ciri menarik lain termasuklah menyokong fungsi Spotify, Watch Camera Controller, Samsung Pay dan banyak lagi. Untuk maklumat lanjut mengenai Samsung Galaxy Watch Active 2, sila layari Samsung.


Pra-Tempahan Vivo V11, V11i Kini Bermula Di Seluruh Negara

Bermula dari 8 hingga 20 September 2018, anda boleh membuat tempahan awal untuk peranti pintar terbaru keluaran vivo iaitu V11 dan V11i di mana-mana pengedar Vivo dan kedai konsep yang sah.

Pelanggan yang membuat tempahan awal bagi V11 akan mendapat kad jaminan selama 6 bulan berserta hadiah misteri, manakala bagi mereka yang membuat tempahan bagi V11i pula hanya akan menerima hadiah misteri.

Sekiranya anda membuat tempahan secara atas talian, ia boleh didapati secara ekslusif di platform e-dagang Lazada bermula dari 8 hingga 12 September ini dan anda bakal menerima hadiah premium bernilai RM199.

Selain itu, anda juga boleh membuat tempahan di Vivo Store tanpa sebarang kos dari 1 hingga 13 September dan berpeluang memenangi Vivo V11 secara percuma disamping hadiah menarik yang lain! Pra-temapahan juga boleh dibuat melalui Senheng/SenQ.

Untuk pengetahuan semua,  Vivo V11 ini ditawarkan pada harga RM1699 manakala Vivo V11i pula ditawarkan pada harga RM1299.

Baca Juga: Sekilas Pandang vivo V11


Promosi Jualan Hari Pertama Huawei P9!

Para pencinta fotografi sekalian, lapangkan masa anda sabtu ini kerana jualan Huawei P9  dan P9 Lite akan dilancarkan serentak di semua stor Huawei seluruh negara.

Selain itu bagi 200 pelanggan pertama di stor Huawei terpilih bakal menerima pelbagai hadiah yang sangat berharga. Antara hadiah yang ditawarkan kepada pembeli terawal adalah :-

1 x poskad dan kad ganjaran Leica bernilai RM 500.00
1 x Honor Band Z1 bernilai RM 269.00
1 x mini bluetooth speaker (hanya boleh ditebus apabila anda menyertakan resit Chatime bertarikh 23-28 Mei 2016 semasa membeli P9 pada 28 Mei 2016)
1 x baucer minuman Chatime (Butterscotch Milk Tea) bernilai RM 6.50 (hanya boleh ditebus di stor Chatime Avenue K, Quill City KL, Lot 10, Pavilion, Gurney Plaza atau AEON Bukit Indah)

Bagi mendapatkan hadiah-hadiah yang ditawarkan Huawei, hadirlah awal semasa hari pelancaran jualan Huawei P9 di lokasi-lokasi terpilih, iaitu :-


Pengguna Xiaomi Mi A2 Lite Sudah Mula Menerima Kemas Kini Android Pie Secara Berperingkat!

Sejak semalam, beberapa pengguna Nokia 7.1 dan Xiaomi A2 Lite telah menerima kemas kini Android 9.0 Pie. Seperti yang kita semua tahu, kedua-dua telefon pintar ini menggunakan OS Android One, jadi tidak mustahil jika ianya menerima kemas kini Android Pie dalam masa terdekat ini.

Melalui akaun Twitter milik Juho Sarvikas selaku Ketua Pegawai Produk di HMD Global, kemas kini Android 9.0 Pie akan diberikan secara berperingkat-peringkat. Fail kemas kini Android 9.0 Pie untuk Nokia 7.1 ini memiliki saiz mencecah 1.3GB dan ia akan membawakan beberapa pembaharuan seperti sistem navigasi skrin penuh, adaptive brightness, dan juga sistem keselamatan Android untuk bulan November.

Selain itu, XDA Developers turut berkongsi gambar screenshot kemas kini Android Pie dari salah seorang ahlinya yang berasal dari Poland. Dengan saiz kemas kini sebesar 1GB, kemas kini ini turut menawarkan pembaharuan sama seperti Nokia 7.1. Lebih menariknya, ia turut didatangkan dengan sokongan aplikasi baharu iaitu radio FM.


Sistem Pembayaran Mobil Dari Xiaomi

Nampaknya Xiaomi tidak akan berhenti mengorak langkah dalam meluaskan pengaruh mereka dalam dunia teknologi. Pasaran peranti dan perkakasan memang sudah sinonim dengan nama mereka, produk smartphone, gajet dan perkakasan rumah mereka menerima respon yang positif dari pengguna.

Kini Xiaomi hadir dengan satu lagi tawaran baru, mereka baru sahaja memperkenalkan Mi Pay, sistem pembayaran menggunakan transaksi atas talian melalui smartphone. Mi Pay akan mula digunakan di negara China dan pada masa kini telah menjalinkan kerjasama dengan beberapa bank utama di negara tersebut.

Buat masa kini hanya model Mi 5 sahaja boleh digunakan bersama Mi Pay, namun dijangkakan tidak lama lagi kemas kini perisian sokongan akan diberikan kepada smartphone Xiaomi dengan sambungan NFC. Masih tiada berita sama ada servis Mi Pay akan dikembangkan ke pasaran luar China.


Kenali HP Spectre x360 Dalam Keadaan Ekstrem

Satu sesi mengenali komputer riba HP Spectre x360 telah diadakan di litar Plus Speedway. Pada acara ini HP Malaysia telah membawa eRing dan rakan-rakan media mencuba dan merasai sendiri kehebatan komputer riba mereka di dalam keadaan yang ekstrem. Kami mencuba peranti yang sudah sedia ada hebat ini di dalam kereta yang dipandu secara drift. Sememangnya satu pengalaman yang unik walaupun pada akhir acara ada yang mabuk dan pening.

Dengan kualiti serta rekaan fizikal yang moden dan hebat, Spectre x360 kini mampu mencapai 25% lebih jangka hayat bateri sehingga 15 jam. Ini dapat dicapai dengan mengoptimumkan pemproses Intel CoreTM 7th Generation dan kapasiti bateri yang lebih besar di dalam reka bentuk nipis. Reka bentuk baru ini juga membawakan paparan bezel yang minimal, 10mm lebih nipis dari rekaan terdahulu.

Selain itu, engsel baru yang digunakan berukuran 13.8mm nipis, 2mm lebih nipis daripada generasi sebelumnya. Hasilnya, keseluruhan lebih ringan dengan berat 1.295kg berbanding 1.45kg. Bahagian audio juga ditambah baik dengan 4 speakers berkualiti yang ditala oleh Bang & Olufsen.

HP Spectre x360 baru juga mempunyai sambungan yang hebat dengan dua port USB-Type C yang menyokong Thunderbolt dan satu port USB-Type A 3.0. Paparan beresolusi Full HD pada panel IPS 13.3 inci pula akan memberikan kepuasan ketika anda menonton media dan juga melakukan kerja.


Samsung Kuasakan Minat & Kreativiti Dalam Seni & Muzik Untuk Rising Stars Malaysia!!!

Samsung Malaysia Electronics hari ini mengumumkan inisiatif baharu – “A Rising Star” – untuk memberi inspirasi dan menyatukan anak muda Malaysia, bintang-bintang yang bakal menyinar, melalui satu pengalaman yang tidak akan dilupakan. Sebagai peneraju global dalam teknologi mudah alih, A Rising Star membuktikan komitmen Samsung Malaysia untuk membantu meningkatkan industri seni dan muzik tempatan dengan menyediakan platform bagi anak muda hari ini untuk menikmati seni dan muzik – menerusi ciri-ciri unik pada Galaxy A32, Galaxy A52 dan Galaxy A72.

Seni dan muzik, khususnya adalah teras dalam budaya belia dan memainkan peranan penting untuk mempertingkat kemahiran sosial mereka dan cara mengekspresikan diri dalam bentuk kreatif. Kempen ini bukan sahaja bertujuan untuk membawa anak-anak muda bersatu melalui minat yang dikongsi bersama dan memberi penghargaan untuk seni dan muzik tempatan, malah ia juga untuk menarik potensi anak muda lain dan menyatukan semua lapisan masyarakat.

Melalui inisiatif ini, Samsung akan menggerakkan pelbagai aktiviti yang akan berlangsung dalam usaha untuk memberikan peluang buat belia untuk merakam dan melalui pengalaman yang luar biasa.

Menyokong Industri Muzik Tempatan bersama Universal Music Malaysia

Universal Music Malaysia dan Samsung sangat teruja untuk mengumumkan pelancaran video muzik (MV) oleh artis tempatan yang semakin meningkat – MV yang bertemakan Raya berjudul Raya Raya Raya, oleh penyanyi wanita berkumpulan DOLLA.

Video muzik Raya Raya Raya menyentuh perbezaan cara tradisional dan moden dalam menyambut Hari Raya Aidilfitri di mana kepesatan inovasi teknologi pada hari ini telah membentuk bagaimana hari penting diraikan, terutama kepentingan alat dan platform media sosial yang begitu ketara dalam mempengaruhi interaksi antara keluarga dan rakan-rakan. Melalui semangat dan keadaan itu, Samsung juga melancarkan Cabaran TikTok DOLLA pada 1 Mei 2021 – untuk menyertainya, hanya menari dengan lagu Raya baharu DOLLA dan dapat berpeluang untuk memenangi sebanyak 9 unit Galaxy A32 yang Samsung akan berikan!

Untuk maklumat lanjut mengenai Cabaran TikTok Dolla,klik di sini.


Kehebatan Penstabilan Video Samsung Galaxy Note8 Sukar Ditandingi

Tidak dinafikan lagi bahawa Samsung Galaxy Note8 telah diakui sebagai salah satu daripada telefon pintar dengan prestasi kamera terbaik di pasaran. Kenyataan ini telah dikuatkan lagi dengan pengiktirafan DxOMark yang telah meletakkannya dalam kelompok lima model teratas. Sungguhpun begitu, DxOMark dilihat telah memberi skor yang agak rendah untuk Galaxy Note8 bagi aspek penstabilan ketika merekod video berbanding pesaingnya yang lain.

Namun berdasarkan kepada klip video berdurasi 32 saat yang dikongsikan oleh seorang pemilik akaun Twitter yang popular iaitu Evan Rodgers, skor yang diterima oleh Samsung Galaxy Note8 untuk aspek penstabilan video dari DxOMark ini mungkin boleh dipertikaikan.

so one thing I couldn't make space for in my camera piece is this little comparison here. The note 8 eats some kinds of vibrations for lunch pic.twitter.com/dhPt22aiOq

— Evan Rodgers 🏳🌈 (@evanrodgers) December 21, 2017

Rakaman video yang dibuat di dalam tren yang sedang bergerak ini jelas membuktikan bahawa Samsung Galaxy Note8 kelihatan lebih stabil dan jelas, jika dibandingkan dengan tiga lagi model iaitu Apple iPhone X, Huawei Mate 10 Pro, dan juga Google Pixel 2.


Nikmati Fungsi Baru S Note Dengan Lebih Pantas Berbanding Pengguna Lain, Ini Caranya…

Kita alihkan sekejap perhatian kita dari isu bateri Samsung Galaxy Note7 yang hangat diperkatakan ketika ini. Sekiranya anda seorang pengguna tegar peranti siri Galaxy Note, besar kemungkinan anda juga kerap menggunakan aplikasi S Note.

Aplikasi nota ini membolehkan anda mencatat pelbagai perkara penting dan melakukan pelbagai tugasan produktiviti. Kami ingin kongsikan cara untuk anda menikmati fungsi terbaru S Note dengan pantas melalui program Beta.

Anda hanya perlu layari Android App Testing dan muat turun aplikasi S Note. Anda secara automatik akan didaftarkan sebagai pengguna Beta dan akan mendapat segala fungsi baru terlebih dahulu berbanding pengguna lain.


ASUS ROG Phone 2 Rasmi Di Malaysia – Harga Jualan Bermula RM3,499

Berita baik buat kaki game di Malaysia apabila ROG Phone 2 kini telah rasmi di Malaysia. Menariknya, telefon ini dihadirkan dengan skrin bersaiz 6.59″ AMOLED FHD+ dengan sokongan paparan sehingga 120Hz – pastinya memberikan paparan terbaik. Paparan ini menggunakan Corning Gorilla Glass 6 sebagai pelindung utama.

Spesifikasi dalaman juga tidak dapat dinafikan kehebatannya apabila dihadirkan dengan cip pemproses Snapdragon 855 Plus dan dipadankan dengan GPU Andreno 640. Memori pula adalah sebesar 12GB RAM dan storan sebesar 512GB / 1TB (UFS 3.0). Di samping itu, aspek kamera juga boleh dikategorikan sebagai antara yang baik apabila dimuatkan dengan gabungan lensa :  48MP + 13MP dan diiringi kamera selfie sebesar 24MP.

Melengkapi peranti adalah bater dengan kapasiti yang besar iaitu 6,000mAh bersama sokongan HyperCharge 30W menerusi USB-C. Tersedia dalam dua versi berbeza iaitu Elite dan Ultimate, berikut adalah harga jualan bagi peranti ini dan bagi yang berminat, dapatkan di Lazada | Shopee :


Digi Menyediakan Akses Internet Percuma Untuk Pelajar B40 Di PPR

Digi Telecommunications Sdn Bhd (Digi) menyediakan WiFi 4G percuma di 12 Program Perumahan Rakyat (PPR) di Perlis, Perak, Terengganu, Melaka dan Johor dalam usaha membantu memudahkan urusan pembelajaran dalam talian bagi pelajar dalam kalangan komuniti B40, hingga akhir April ini.

Berikutan penutupan sekolah ekoran Perintah Kawalan Pergerakan (PKP), akses internet percuma yang disediakan oleh Digi di PPR ini membolehkan ribuan pelajar mengikuti kelas dalam talian melalui program Pengajaran dan Pembelajaran di Rumah (PdPR) yang dianjurkan oleh kerajaan.

Dua bulan yang lalu, Digi telah memasang penghala tanpa wayar (wireless router) di kemudahan awam dalam kawasan PPR seperti perpustakaan komuniti, bilik pejabat dan surau, bagi memastikan pelajar B40 mempunyai akses kepada internet berkelajuan tinggi yang berkualiti untuk mengikuti sesi kelas dalam talian tanpa sebarang gangguan.

Di samping itu, 11 Pusat Internet Komuniti (PIK) yang dikendalikan oleh Digi di Selangor, Terengganu, Negeri Sembilan dan Johor juga telah melanjutkan waktu operasinya dari jam 9 pagi hingga 9 malam setiap hari, supaya para pelajar boleh menggunakan kemudahan serta peranti di PIK bagi pembelajaran dalam talian, dan ini dijalankan dengan mematuhi prosedur operasi standard (SOP) keselamatan yang ketat.

Pusat-pusat tersebut juga memberi akses kepada pelajar terhadap sumber pembelajaran tambahan seperti Jom Tuisyen iaitu sebuah platform e-pembelajaran terkemuka di Malaysia, yang mengandungi koleksi video interaktif pelbagai bahasa merangkumi lebih daripada 180 mata pelajaran teras dan elektif, berpandukan sukatan pelajaran yang ditetapkan oleh Kementerian Pendidikan Malaysia (KPM).

Sejak awal tahun ini, lebih 150 sesi Jom Tuisyen yang memberi manfaat kepada hampir 3,000 pelajar SPM telah dijalankan di PIK.

Sebagai sokongan tambahan bagi menampung keperluan rakyat terhadap kemudahan internet dan pendidikan dalam masa yang mencabar ini, Digi telah mengusahakan pemberian data 30GB sebulan (1GB setiap hari) secara percuma kepada semua pelanggannya, bagi tujuan produktiviti dan pembelajaran sejak April tahun lalu. Pemberian data ini melebihi peruntukan data bulanan dalam pelan sedia ada mereka.

Justeru, pada Januari tahun ini Digi telah memperkenalkan Pakej Data Khas untuk pelajar lepasan SPM, STPM dan juga pelajar di institusi pengajian tinggi, dengan menawarkan 15GB pas data prabayar serendah RM20 sebulan.

Semua inisiatif tersebut adalah sebahagian daripada komitmen Digi untuk terus menyokong usaha kerajaan dalam memberikan bantuan kemudahan internet kepada isi rumah B40, seperti yang diumumkan oleh Kementerian Komunikasi dan Multimedia baru-baru ini.


TerraPay menembusi pasaran pembayaran Akaun Bank di Amerika Syarikat dan Kanada untuk memudahkan pemindahan wang antarabangsa dan pengiriman wang merentas sempadan pada hari yang sama

– Kehadiran global TerraPay kini menjangkau 70 buah negara

– Syarikat ini komited untuk memupuk mobiliti digital yang inklusif untuk semua serta membina lebuh raya pembayaran digital yang boleh dipercayai dan melangkaui sempadan

THE HAGUE, Belanda, 8 Mac 2021 /PRNewswire/ — TerraPay, sebuah syarikat infrastruktur pembayaran global terkemuka, mengumumkan pengembangannya ke dalam pembayaran Akaun Bank di pasaran Amerika Syarikat dan Kanada untuk memudahkan pengiriman wang merentas sempadan digital dan pemindahan wang yang pantas kepada pengirim (rakan kongsi dan pelanggan mereka) daripada koridor utama di seluruh dunia. Objektif TerraPay adalah untuk membina lebuh raya pembayaran digital global yang menghubungkan institusi kewangan seperti Bank-bank dan Dompet Mudah Alih di seluruh dunia, memupuk penyertaan, kebebasan dan pemerkasaan kepada semua yang berada dalam ekosistem global.

Para pengguna di seluruh negara dan benua ini yang pada masa sekarang mempunyai akses tradisional kepada pemindahan bank secara terus ke AS dan Kanada, kini boleh menghantar dan menerima kiriman wang terus ke akaun bank mereka dengan lebih cekap dan pada kadar amalan terbaik global melalui rangkaian rakan kongsi TerraPay. Dengan pemasukan ini, jejak global TerraPay menjangkau 70 buah negara.

Pasaran Amerika Syarikat dan Kanada mempunyai ekosistem pembayaran yang berpotensi besar yang merangkumi keperluan pembayaran Perniagaan, Peribadi dan Pendidikan yang signifikan. Ini memberi peluang kepada pasaran tersebut yang mempunyai jutaan pelajar dan pekerja migran daripada seluruh dunia yang berhijrah untuk mendapatkan pendidikan dan peluang pekerjaan yang lebih baik. Dengan pengembangan TerraPay ke dalam ekonomi tanpa tunai ini, para individu dan perniagaan di seluruh dunia yang perlu membuat pembayaran sama ada dalam jumlah kecil, sederhana atau besar ke Amerika Syarikat atau Kanada boleh melakukannya melalui rangkaian rakan kongsi global TerraPay yang kukuh dan mempunyai lebih 4 bilion Bank serta lebih 500 Juta Dompet Mudah Alih. Enjin saling kendali canggih TerraPay membolehkan pelanggan rakan kongsinya mengirim dan menerima pembayaran melalui platform yang boleh diskala, selamat, telus dan cekap serta pemberitahuan kredit yang terjamin pada hari yang sama. Kesemua ini boleh dilakukan dengan pengesahan yang nominal.

“Kami berbangga mengumumkan pengembangan kami ke dalam pembayaran akaun bank di Amerika Syarikat dan Kanada yang memperluas jangkauan kami kepada 70 buah negara di seluruh dunia. Dengan memudahkan transaksi pemindahan wang antarabangsa dan pengiriman wang merentas sempadan pada hari yang sama, kami menawarkan suatu kelebihan kepada pelanggan rakan kongsi kami. Amerika Syarikat dan Kanada merupakan salah satu ekonomi tanpa tunai terbesar di seluruh dunia yang memberi peluang yang tepat kepada kami untuk meningkatkan operasi pada masa hadapan. Kami berharap dapat meneroka dua buah destinasi baharu ini pada lebuh raya pembayaran global kami , “ kata Ani Sane, Pengasas Bersama merangkap Ketua Pegawai Perniagaan TerraPay.

Mengulas tentang penembusan ke wilayah terkemuka yang baharu tersebut, Philip Daniel, Pengarah Serantau TerraPay berkata, “Pada masa ini, terdapat lebih 5 juta pelajar yang sedang belajar dan bekerja jauh dari negara asal mereka. Kebanyakan populasi pelajar dan migran yang lain ini menetap di negara-negara seperti Amerika Syarikat, UK, Australia, Jerman, Kanada dan lain-lain, menyumbang sebanyak $300 bilion kepada ekonomi. Bagi para pelajar, perbelanjaan berbilion dolar ini digunakan untuk membayar yuran permohonan, yuran pengajian, kad debit di luar dan dalam kampus serta untuk menampung kos sara hidup. Oleh itu, adalah jelas terdapatnya potensi pasaran yang besar bagi transaksi kiriman wang digital merentas sempadan yang lancar. Penyelesaian kami membolehkan pemindahan dana P2P dan B2B pada hari yang sama berbanding saluran perbankan tradisional yang ada sekarang yang mengambil masa 2 hingga 3 hari untuk pemindahan dana. Rakan kongsi dan pengguna akhir kami mendapat manfaat daripada penjimatan kos yang lebih tinggi dan meningkatkan pendapatan serta mengubah masa depan pemindahan wang digital yang cekap.”

TerraPay telah memantapkan kedudukannya sebagai rakan kongsi global kepada perbankan, pengendali pemindahan wang, pengendali dompet mudah alih dan institusi kewangan terkemuka untuk memudahkan transaksi digital tanpa sempadan. Sebagai sebuah syarikat B2B, TerraPay bekerjasama dengan perniagaan lain dan membantu mereka memanfaatkan platform teknologi yang tangkas, selamat dan berskala untuk mempertingkatkan usul pelanggan mereka dalam pengiriman wang, pembayaran dan perbelanjaan merentas sempadan. TerraPay dikawal selia di lebih 45 buah negara di seluruh dunia.

TerraPay ialah penyedia penyelesaian dan infrastruktur pembayaran digital berlesen yang meneroka lebuh raya pembayaran global. Asas syarikat yang kukuh dan teknologi platform inovatif ini berfungsi sebagai enjin saling kendali digital yang membolehkan pelanggan dan perniagaan di seluruh dunia untuk menghantar dan menerima pembayaran secara selamat, telus, cekap dan dalam masa nyata. Rangkaian yang tangkas menyokong instrumen pembayaran dan jenis pembayaran yang pelbagai di samping mematuhi peraturan dan standard pematuhan yang kompleks di pasaran yang berbeza.

Untuk maklumat lanjut, sila layari terrapay.com

Keywords: Banking/Financial Service Computer/Electronics Electronic Commerce Entertainment Mobile Entertainment Multimedia/Online/Internet Telecommunications Corporate Expansion New products/services Financial Technology


Shopee Tawarkan Pelbagai Diskaun Khas 11.11 Big Sale – Beli Toyota Vios Hanya RM1!!!

Acara besar-besaran Shopee 11.11 Big Sale kembali lagi kali ini dengan pelbagai diskaun eksklusif, termasuk penghantaran percuma untuk perbelanjaan minimum RM11, pulangan tunai harian sehingga 111% dan peluang untuk membeli sebuah Toyota Vios hanya RM1!

Shopee 11.11 Big Sale bermula sekarang hingga 11 November 2019, antara jenama yang mengambil bahagaian termasuk Carlo Rino, P&G, Nestle, realme, Tefal, Mr DIY, Enfagrow, Nutox, Universal Traveller, Samsung, Watsons, Honor, HomeHuk, Photobook Malaysia, Vinda, L’Oréal dan Unilever.

Selain itu, pelbagai permainan dalam aplikasi turut disertakan seperti Shopee Catch, Shopee Strike, Voucher Together-Gether, Shopee Lucky Egg dan Shopee Quiz bagi memenangi Shopee Coins dan baucar.

Dapatkan maklumat lanjut tentang Shopee 11.11 Big Sale.


Fave

Kepada yang gemar melawati tempat-tempat kecergasan, spa mahupun restoran semasa melancong, apa kata anda memuat turun aplikasi percuma untuk peranti Android yang diberi nama Fave. Menariknya aplikasi ini, pengguna boleh melakukan pelbagai aktiviti kecergasan di studio kecergasan mahupun gimnasium, mencari spa dan salon yang popular serta tempat-tempat makan menarik dengan pelbagai tawaran diskaun yang hebat sehingga 70% apabila mengunjunginya.

Ajaklah keluarga dan kawan-kawan untuk sama-sama menikmati tawarkan hebat ini apabila anda melancong ke KLCC atau Mid Valley di KL, Central di Hong Kong, atau Orchard di Singapura.


IFA 2018 : Sony Xperia XZ3 Hadir Dengan Panel OLED Terkini

Pada acara IFA 2018, Sony telah memperkenalkan peranti pintar terbaru mereka iaitu Xperia XZ3 yang hadir dengan panel OLED terkini, sekaligus membawa beberapa perkara baru berbanding model keluaran lepas.

Xperia XZ3 didatangkan dengan paparan skrin 6 inci resolusi 2880 × 1440 piksel dengan panel OLED, Sony juga menggunakan Corning Gorilla Glass 5 untuk pelindung skrin.

Untuk spesifikasi pula, model ini dikuasakan oleh Snapdragon 845, ia juga didatangkan dengan memori 4GB RAM, dan ruangan storan 64GB yang boleh diperluaskan menggunakan kad microSD.

Ciri-ciri lain termasuk kapasiti bateri 3,000mAh, kamera utama 19 Megapiksel dengan sokongan rakaman gerak-perlahan sehingga 960fps. Bagi kamera swafoto, peranti ini menggunakan kamera hadapan 13 Megapiksel yang menyokong ciri mod sudut lebar dan potret.

Xperia XZ3 menggunakan OS terbaru iaitu Android 9.0 Pie. Peranti pintar ini juga mempunyai pengimbas cap jari, port USB Type-C tetapi tidak menyediakan port audio 3.5mm.  Peranti ini akan hadir dengan empat pilihan warna iaitu Hitam, White Silver, Forest Green dan Bordeaux Red.


OtterBox Perkenal Koleksi Lengkap iPhone Xs, iPhone Xs Max & iPhone XR

Selain LifeProof, Otterbox turut memperkenalkan koleksi lengkap bagi model terbaharu Apple iaitu iPhone Xs, iPhone Xs Max dan iPhone XR yang sememangnya ditunggu-tunggu oleh pengguna hari ini. Di antara siri terkenal yang diperkenalkan oleh Otterbox adalah Symmetry, Defender, Pursuit, Strada Series Folio, Commuter serta Alpha Glass.

Istimewanya sarung pelindung ini, ia memberikan perlindungan maksimum melalui koleksi lengkap yang tampil dengan pelbagai gaya dan juga tahap perlindungan terbaik melalui pengiktirafan Drop+ Protection yang lebih terjamin.

OtterBox telah memperkenalkan koleksi sebanyak 5 model sarung pelindung dan juga 1 pelindung skrin eksklusif untuk iPhone Xs, iPhone Xs Max dan iPhone XR yang boleh dimiliki pada harga serendah RM129. Walau bagaimanapun, pelindung skrin Alpha Glass untuk model iPhone XR hanya akan diperkenalkan pada masa akan datang.


Memang Rare! Dapatkan vivo V15 Pada Hanya RM749 Sempena Lazada 12.12 Sales!

Bersempena memeriahkan lagi jualan akhir tahun, Lazada 12.12 Sales, vivo kini hadir dengan promosi menarik untuk orang ramai. Korang boleh dapatkan vivo v15 pada harga hanya RM749 (harga asal : RM1,299) – eksklusif hanya di Lazada! Bagi yang berminat, PROMOSI BERLANGSUNG SEHARI SAHAJA iaitu pada 12 Disember 2019, bermula jam 12 tengah pagi – 2 pagi. So, siapa cepat dia dapat okay! Happy shopping gais!


HONOR 20S Diperkenal – Sokong Kirin 810 + Kamera Utama 48MP + Bateri 3,750 mAh

Seperti dijanjikan, HONOR kini memperkenalkan HONOR 20S pada sebuah acara pelancaran yang berlangsung di China, sebentar tadi. HONOR 20S diperkemaskan dengan sejumlah penawaran menarik disamping spesifikasi hebat yang berada dalam kelas tersendiri.

HONOR 20S membawakan paparan bersaiz 6.26″ IPS LCD dengan resolusi FHD+ (2340 x 1080). Peranti ini dibina dengan rekaan hadapan berlubang yang menempatkan kamera selfie sebesar 32MP. Menariknya juga, peranti ini dibina dengan sokongan pengimbas cap jari yang ditempatkan pada sebelah sisi kerangka.

Untuk spesifikasi dalaman, HONOR 20S dibenamkan dengan cip pemproses Kirin 810 (7nm). Peranti ini dibantu oleh persediaan memori dengan pilihan sehingga 8GB RAM dan storan dalaman sebesar 128GB.

HONOR 20S membawakan persediaan tiga kamera utama dengan gabungan lensa : 48MP + 8MP + 2MP – Kamera ini dikatakan juga menyertakan ciri AIS. Seterusnya, peranti ini membawakan bateri berkapasiti 3,750 mAh dengan sokongan pengecasan pantas.

Tersedia dalam tiga pilihan warna yang menarik, HONOR 20S ditawarkan untuk pasaran China pada harga seperti senarai di bawah :


HUAWEI Band 6: Tersedia Dalam Talian Pada 4 April, Harganya Adalah RM219!

Gelang generasi seterusnya HUAWEI Band 6 akan dilancarkan secara rasmi dalam talian pada 4 April. Harganya ialah RM219. Pengguna yang berminat boleh membelinya di HUAWEI Store Online dan kedai rasmi HUAWEI di platform Shopee. Beli gelang ini pada hari penjualan , anda akan mendapat kupon dalam talian RM20, yang boleh digunakan untuk membeli produk HUAWEI tertentu pada masa akan datang.

HUAWEI Band 6 dilengkapi dengan paparan AMOLED 1,47 inci. Berbanding  generasi sebelumnya, ia telah meningkat sebanyak 148%. Bagi jangka hayat bateri, HUAWEI Band 6 menyokong hayat bateri sehingga 14 hari. Menurut data rasmi, walaupun bagi pengguna berat, gelang ini dapat bertahan sehingga 10 hari hayat bateri. Selain itu, pengisian selama 5 minit juga dapat menyokong penggunaan hingga dua hari.

HUAWEI Band 6 menyokong ketepuan oksigen darah dan pengesanan degupan jantung. Selain itu, terdapat 96 mod latihan, termasuk 11 mod latihan profesional. Selain itu, HUAWEI Band 6 juga dapat mengesan kitaran haid. Sedangkan untuk tidur, ia dapat memantau tahap tekanan dan kualiti tidur. Melalui data dan analisis, ia memberikan lebih dari 200 penilaian dan cadangan tidur yang diperibadikan untuk meningkatkan kualiti tidur pengguna.


Kempen Go-eCommerce Onboarding Boost Tawar PMKS MDR, fi penyertaan & ‘onboarding’ SIFAR Bagi Bantu Kurangkan Kos Mengalihkan Perniagaan Dari Luar Ke Dalam Talian!!

Melalui Kempen Go-eCommerce Onboarding dari 1 Julai hingga 31 Disember 2021, Boost akan menawarkan senarai manfaat berikut:

Untuk menggalakkan penggunaan e-dompet di PKS mikro tempatan, bermula 12 Julai, pengguna Boost boleh menikmati Cashback bernilai sehingga RM30 di Go-eCommerce Partner Wallet apabila bertraksaksi dengan pedagang tempatan. Cashback yang ditawarkan bertujuan menggalakkan transaksi berulang antara peniaga dan pelanggan. Setiap transaksi dengan perbelanjaan minimum RM20 membolehkan pengguna menerima RM3 cashback sebanyak maksimum 10 kali sepanjang tempoh kempen. Pengguna boleh menerima cashback ini dengan hanya membayar menggunakan Boost melalui Boost DuitNow QR atau Boost Business Payment Link di mana-mana pedagang tempatan.

Selain itu, Boost juga sedang mengusahakan solusi e-dagang end-to-end in-app pada tahun ini, untuk meningkatkan fungsi pelantar e-dompet omnisaluran.

PMKS yang berminat untuk onboarding dengan Boost bawah Kempen Go-eCommerce Onboarding boleh mendaftar dengan melayari http://myboost.com.my/business/campaign/go-ecommerce. Selepas mendaftar, wakil pasukan Pedagang Boost akan menghubungi dalam tempoh 5 hari bekerja.

Pengguna boleh mendapat maklumat terkini dengan mengikuti saluran media sosial rasmi Boost di Facebook (facebook.com/myboostapp) dan Instagram (instagram.com/myboostapp). Sebagai alternatif, sila layari www.myboost.com.my.


Sistem Penyejukan Paip Tembaga Untuk LG G6

Bateri menjadi topik utama perbualan pada tahun lalu gara-gara beberapa siri kebakaran yang melibatkan smartphone yang dilancarkan pada 2016, membuatkan kita berfikir adakah kita betul-betul selamat dalam menggunakan peranti tersebut dan adakah pihak pengeluar berusaha untuk membetulkan perkara ini.

LG telah mendedahkan mereka sedang membangunkan sistem penyejukan yang akan diperkenalkan pada model LG G6. Sistem penyejukan paip haba tembaga yang akan digunakan bukanlah sesuatu yang baru, sistem tersebut digunakan secara meluas di dalam sistem komputer bagi membantu komponen kekal pada suhu yang optimum. LG dikhabarkan akan melengkapkan sistem ini di dalam smartphone mereka bagi membantu bateri menyebar dan melepaskan haba dengan lebih cepat dan efektif.

Sistem penyebaran dan pelepasan haba yang baik amat penting bagi menjamin keselamatan dan memanjangkan jangka hayat bateri dan jika sistem paip haba tembaga ini benar-benar berkesan di dalam smartphone, diharapkan ia akan diambil dan digunakan para pengeluar lain kelak.


iPhone Bakal Disertakan Dengan Sokongan 2 Aksesori Audio Bluetooth?

Kini sudah menjadi trend peranti tanpa bicu audio yang dikenali sebagai aksesori audio bluetooth. Nampu sokongan audio bluetooth pada peranti iPhone ini adalah terhad tidak seperti peranti android.

Justeru menurut Mac Otakara, iPhone bakal mampu menyokong 2 aksesori audio bluetooth serentak. Justeru ia bakal memudahkan pengguna iPhone itu.

Buat masa ini belum lagi ada maklumat penuh mengenainya. Jadi jangan bimbang, ayuh kita sama-sama nantikan kehadiran ciri baharu ini!!!


Empat Projek Perisian Asas Sumber Terbuka Huawei Menerapkan Kuasa Pengkomputeran Terpelbagai ke dalam Setiap Baris Kod

SHANGHAI, 13 Okt. 2020 /PRNewswire/ — Huawei mengadakan Sidang Kemuncak Perisian Asas Industri Pengkomputeran di Shanghai, yang menunjukkan pencapaian yang dicapai selepas pelancaran projek perisian asas sumber terbuka. Satu ekosistem asas telah diwujudkan berkaitan dengan openEuler, openGauss, openLooKeng dan MindSpore.

Jiang Dayong memperkenalkan strategi perisian asas Huawei, termasuk inovasi perisian dan perkakasan tindanan penuh, dan juga bagaimana sumber terbuka telah mempercepatkan inovasi untuk memacu industri perisian asas ke depan.

Empat Projek Perisian Asas Memperkasakan Inovasi Komuniti Sumber Terbuka

Walaupun perkakasan memberikan asas kepada kuasa pengkomputeran, perisian asas yang membantu merealisasikan potensi, dan perisian aplikasi yang menghasilkan nilai ketara kepada pengguna akhir. Inovasi akan menjadi bertambah laju apabila kitaran yang baik terbentuk di kalangan vendor perkakasan, vendor perisian asas, vendor perisian aplikasi, pembangun sistem, pembangun perisian dan pengguna.

Perisian sumber terbuka merupakan sebahagian yang penting daripada strategi ekosistem pengkomputeran Huawei. Huawei menghargai perkakasan terbuka, perisian sumber terbuka dan pembolehan rakan niaga. Dengan memimpin inisiatif sumber terbuka, menyumbang dan membolehkan perniagaan rakan niaga, Huawei menyokong ekosistem perisian teknikal dengan inovasi yang berterusan.

Dari segi sumbangan komuniti, Huawei berkedudukan No. 2 di peringkat global dalam keluaran Linux Kernel 5.8 yang terkini. Huawei mengetuai empat projek sumber terbuka: openEuler, openGauss, openLooKeng, dan MindSpore, dan telah menyelesaikan integrasi berterusan dengan lebih daripada 40 komuniti aliran utama. Dengan menyumbang kepada komuniti huluan untuk senario aliran utama, Huawei membolehkan 80% daripada komuniti utama memberikan sokongan natif untuk Kunpeng. Dengan cara ini, pembangun ARM boleh menggunakan komponen sumber terbuka dengan mudah. Semua usaha sebegini membantu meletakkan asas yang kukuh untuk kolaborasi perisian dan perkakasan tindanan penuh.

Perkakasan ialah asas keseluruhan ekosistem dan sistem pengendalian merupakan asas perisian. openEuler secara rasmi menjadi sumber terbuka pada 31 Disember 2019, dan versi Sokongan Jangka Panjang (LTS) dikeluarkan pada Mac 2020. Selepas sembilan bulan beroperasi, komuniti openEuler telah menarik lebih daripada 2000 penyumbang, menubuhkan 70 kumpulan kepentingan khas (SIG), dan melibatkan lebih daripada 60 perusahaan utama di China. Enam vendor sistem pengendalian yang utama di China telah menyertai komuniti tersebut dan mengeluarkan versi komersial.

Versi inovasi, openEuler 20.09, juga akan dikeluarkan secara rasmi pada 30 September 2020. Keluaran tersebut menampilkan 1+8: satu kernel serta lapan projek inovasi, merangkumi pencepatan pelbagai teras, iSula2.0 lightweight VM, bekas natif awan StratoVirt, BiSheng JDK, Compass CI, alat penalaan pintar A-Tune, komputer meja UKUI desktop, kerangka pengkomputeran jitu secGear dan seni bina pengukuran integriti IMA. Seni bina inovatif 1+8 menjadikan openEuler komuniti sumber terbuka yang paling bertenaga.

Pangkalan data ialah inti pati perisian asas dan teras sistem perniagaan pelanggan. Terdapat jurang antara pangkalan data sumber terbuka tradisional dan jangkaan aplikasi perusahaan dari segi prestasi, ketersediaan dan keselamatan.

Huawei openGauss diposisikan sebagai pangkalan data sumber terbuka gred perusahaan. Huawei bekerjasama rapat dengan rakan niaga untuk mengeluarkan versi komersial dengan cepat, memenuhi keperluan pelanggan industri untuk prestasi tinggi, kebolehpercayaan dan tumpuan pada pemprosesan perniagaan. openGauss secara rasmi menjadi sumber terbuka pada 30 Jun 2020, menumpukan pada prestasi yang dioptimumkan untuk Kunpeng. Berdasarkan pelayan 2-soket Kunpeng, openGauss menyampaikan sehingga 1.5 juta tpmC, 50% lebih tinggi daripada produk aliran utama industri. Dalam masa tiga bulan sahaja, enam rakan niaga telah mengeluarkan versi komersial openGauss. Rakan-rakan niaga ini turut membantu memajukan penggunaan komersial openGauss.

openLooKeng bertujuan untuk meningkatkan keupayaan analisis data dengan seringkas-ringkasnya, membolehkan pengguna memanfaatkan data raya dengan kemudahan penggunaan pangkalan data. Huawei akan meneruskan usaha membangunkan enjin paduan, ekosistem yang mantap dan kebolehpercayaan yang tinggi.

openLooKeng 1.0 telah dikeluarkan dalam komuniti pada 23 September 2020. Ia melaksanakan pertanyaan interaktif berprestasi tinggi silang sumber dan silang domain, Mart Data Maya (VDM) dan pertanyaan data paduan tanpa migrasi atau penukaran. Di samping itu, openLooKeng 1.0 menyokong analisis terpelbagai pada enjin paduan, membolehkan analisis interaktif terhadap berbilion rekod data dalam beberapa saat, dan analisis kolaboratif terhadap ratusan bilion rekod data merentasi berbilang pusat data.

Membangunkan Ekosistem Perisian Asas Lengkap, dan Memupuk Bakat untuk Ekosistem

Untuk mempercepatkan pembinaan ekosistem, Huawei akan memberikan pelbagai sokongan, termasuk sokongan pembelajaran, binaan dan kemasukan ke pasaran untuk membantu rakan niaga meningkatkan daya saing perniagaan mereka. Selepas usaha selama setahun, Huawei mempunyai lebih daripada 1000 rakan niaga ISV dan 3000 penyelesaian dalam ruang pengkomputeran.

Rakan niaga dan pembangun merupakan asas ekosistem, dan bakat ialah masa depan ekosistem tersebut. Huawei dan Universiti Tsinghua, secara bersama telah mengeluarkan buku teknikal openEuler dan openGauss untuk menerapkan pengetahuan asas sistem pengendalian dan pangkalan data ke dalam kursus universiti. Pada masa hadapan, Universiti Fudan, Universiti Tongji, Universiti Huazhong, Universiti Sains dan Teknologi, dan 10 universiti lain akan menyediakan kursus yang berkaitan.

Selain itu, kertas putih teknikal versi 20.09 openEuler telah dikeluarkan secara rasmi, yang mendedahkan ciri-ciri baharu dan projek untuk versi 20.09. Program pensijilan openEuler juga akan dilancarkan secara rasmi pada bulan Oktober. 30 sijil daripada kelompok pertama pensijilan HCIA akan dibuka kepada openEuler.

Pada sidang kemuncak tersebut, pakar terkemuka daripada bidang akademik, media dan komersial menyertai Du Junping, Pengurus Besar Perniagaan Sumber Terbuka Awan & AI Huawei, untuk membincangkan hubungan antara sumber terbuka dan perniagaan.

Wu Qingbo, salah seorang daripada tetamu yang ditampilkan, yakin bahawa sumber terbuka dan perniagaan hanya boleh maju dengan lebih jauh lagi jika mereka bekerja dengan satu sama lain. Dalam ruang pendidikan, sumber terbuka ialah cara terbaik – ia menampilkan kebebasan dan kesaksamaan.

Jiang Tao, pengasas CSDN, berkata bahawa perniagaan tidak akan menyekat perkembangan sumber terbuka, tetapi sebaliknya akan meningkatkan sumber terbuka. Perniagaan yang menerima pakai sumber terbuka merupakan sumber terbuka dalam erti kata sebenar.

Pandangan seorang lagi tetamu yang ditampilkan, Han Qing adalah untuk mentakrifkan kejayaan projek sumber terbuka. Langkah pertama adalah untuk menghasilkan nilai, menjana kesan sosial, menemukan nilai tambahan dalam projek sumber terbuka, dan kemudiannya menghasilkan kesan teragregat menerusi penglibatan perniagaan untuk mencapai kejayaan perniagaan.

Du Junping merumuskan bahawa sumber terbuka membolehkan organisasi dan individu menginovasi dan mencipta nilai industri dalam persekitaran yang terbuka, adil, telus dan selamat.

Diinspirasikan oleh pemikiran untuk memupuk ekosistem perisian asas sumber terbuka yang mampan Daripada Semua, Oleh Semua, Untuk Semua, Huawei mengalu-alukan rakan niaga, pembangun dan penggemar untuk menyertai industri pengkomputeran, bekerja bersama-sama untuk membawakan kuasa pengkomputeran terpelbagai kepada ekosistem global untuk kejayaan bersama.

Keywords: Computer Networks Computer Software Computer/Electronics Telecommunications


Rasmi! Honor 8X Kini Dilancarkan Di Malaysia Pada Harga RM949

Akhirnya, penantian kini berakhir apabila Honor Malaysia hari ini secara rasminya telah melancarkan telefon pintar terbaharu mereka iaitu Honor 8X untuk pasaran tempatan.  Honor kali ini nampaknya telah membawa sedikit kelainan pada peranti terbaharu mereka ini apabila ia dilihat tampil dengan paparan skrin hampir penuh dan ruang dagu lebih nipis.

Honor 8X merupakan telefon pintar kelas pertengahan yang menampilkan rekaan lebih premium dengan kualiti bahan binaan berasaskan gelas di bahagian hadapan dan belakang. Honor juga menyertakan pengimbas cap jari pada Honor 8X yang terletak pada bahagian belakang.

Hadir dengan paparan skrin hampir penuh bersaiz 6.5 inci, Honor 8X mempunyai nisbah skrin ke kerangka yang amat tinggi iaitu sehingga 91% di samping rekaan takuk pada bahagian atas yang memuatkan kamera hadapan dan pembesar suara panggilan.

Turut melengkapinya adalah pemproses Kirin 710 yang menjadi tunjang penggerak telefon pintar ini. Di samping itu, ia juga menyertakan kapasiti memori 4GB RAM + 128GB yang turut sokong kad microSD sehingga 400GB, serta bateri berkapasiti 3750 mAh. Tidak ketinggalan, Honor 8X turut dilengkapi dengan GPU Turbo.

Salah satu fungsi menarik pada honor 8X, adalah Eye Comfort Mode. Menurut honor, fungsi ini menyediakan paparan yang lebih selesa untuk ditatap agar mata tidak berasa keletihan ketika menggunakan telefon dalam persekitaran yang kurang pencahayaan.

Pada masa sama, honor turut memaklumkan ia hadir dengan ciri Safety Airbag yang mana membolehkan peranti meresap sedikit hentakan apabila terjatuh sekaligus mengurangkan kesan impak jatuhan.

Dari segi kamera, Honor 8X dibekal dengan kamera utama bersama gabungan lensa 20MP + 2MP di belakang dan 16MP kamera hadapan di samping penawaran sebilangan fungsi penggambaran yang penuh hiburan.

Peranti ini akan ditawarkan dalam tiga pilihan warna berbeza iaitu Merah, Hitam dan Biru. Bagi yang berminat, Honor 8X kini boleh didapati pada harga sangat mampu milik iaitu RM 949. Pada masa sama, pihak Honor turut memperkenalkan jam tangan pintar terbaharu mereka iaitu Honor Band 3 pada harga RM119.

Jualan pertama secara atas talian untuk Honor 8X akan bermula 12 Oktober 2018 pada jam 10 pagi di Shopee dan laman rasmi Honor – berpeluang menerima ganjaran menarik termasuk flipcover, kotak hadiah eksklusif, baucer bernilai RM100 dan juga seunit Honor Band 3 secara PERCUMA.

Tidak ketinggalan, Honor turut menjemput orang ramai sama-sama memeriah roadshow mereka yang bakal diadakan pada 13 hingga 14 Oktober 2018 di MyTown, Kuala Lumpur.


[Ura-Ura] : Foto Bocor Dedah Paparan HUAWEI Mate 30 Pro Tersebar Meluas – Skrin Takuk Besar?

Semakin hari, semakin rancak maklumat tertiris mengenai pendatang baru HUAWEI iaitu HUAWEI Mate 30 Pro bermain di arena web. Terbaru, beberapa foto bocor memaparkan paparan hadapan yang dipercayai bakal disertakan pada peranti tersebut mula tersebar meluas.

Jika diteliti, HUAWEI Mate 30 Pro dilihat bakal menyertakan takuk besar dan syarikat tersebut dipercayai masih mengekalkan imbasan wajah 3D untuk model kali ini. Selain itu, binaan pada sisi juga kelihatan lebih melengkung daripada biasa – ini dilihat seolah-olah mengiyakan khabar angin sebelum ini yang mendakwa HUAWEI Mate 30 Pro mungkin didatangkan dengan binaan sisi yang unik.

Adakah ianya benar? Pun begitu, maklumat tertiris masih lagi rumors dan masih belum dipastikan kesahihannya. Segalanya bakal terjawab setelah tuan empunya badan muncul kelak! Kekal bersama eRing untuk lebih info terkini.


Sigmax.io memperkenalkan bot perdagangan inovatif yang memudahkan perdagangan arbitraj

SHOEBURY, England, 19 Mei 2021 /PRNewswire/ — Oleh kerana pandangan global terhadap Mata Wang Kripto dan pertukaran mata wang asing tradisional terus terbukti sukar untuk diramalkan, perdagangan arbitraj semakin digunakan oleh kedua-dua pedagang Altcoin & Bitcoin yang baru dan berpengalaman untuk membantu mengurangkan pendedahan transaksi dan meningkatkan keuntungan.

Memperkenalkan Sigmax.io – Bot Arbitraj yang Inovatif

Perdagangan arbitraj merupakan strategi yang digunakan secara meluas untuk membeli pada harga rendah dan menjual pada harga tinggi di bursa mata wang global dan dengan potensi untuk menghasilkan pulangan yang kukuh, ia merupakan alat yang popular di seluruh pasaran.

Pada masa lalu, para pedagang perlu mempunyai pengetahuan yang terperinci bukan sahaja tentang struktur pertukaran dan yuran tetapi juga struktur API untuk menghasilkan dagangan yang berjaya. Itulah yang terjadi sehingga kini.

Sigmax.io  ialah sebuah bot perdagangan baharu yang inovatif yang menjadikan medan permainan sama rata – algoritmanya yang mudah membolehkan pengguna meletakkan beberapa pasangan mata wang secara serentak di pelbagai bursa yang berbeza untuk mengenal pasti dan mengeksploitasi perbezaan harga di antara mereka.

Ia adalah mudah untuk bermula dengan platform Sigmax.io, anda cuma perlu mendaftarkan akaun, mendepositkan mata wang kripto atau fiat ke dalam dompet anda dan menunggu perolehan anda. Pengguna juga boleh menggunakan mata wang fiat untuk berdagang dan mengeluarkan dana setiap 24 jam, bergantung pada nilai aset.

Sigmax.io – Alat Arbitraj Premier untuk Pedagang Altcoin & BTC Kontemporari

Pengguna boleh mendepositkan akaun mereka dengan pelbagai mata wang seperti BTC, DOGE, ETH dan USD serta banyak lagi – setelah akaun tersebut aktif dan mempunyai dana, anda sedia untuk berdagang di lebih 22 bursa kripto global yang disokong dan diikuti oleh 12,000 pasaran yang memberikan pendedahan maksimum kepada pedagang.

Kebanyakan bursa mata wang kripto menawarkan pasangan mata wang yang sama tetapi kadar di antaranya boleh berbeza daripada 1% hingga 15% – bagi pedagang Altcoin atau BTC pada hari ini, keadaan ini menawarkan potensi perolehan yang besar. Bot Sigmax.io membolehkan pengguna menikmati keuntungan purata antara 2% hingga 7% pada hari yang baik dan keuntungan tersedia untuk dikeluarkan dalam tempoh hanya 24 jam selepas dagangan.

Dengan lebih 70 Altcoin dan sebilangan kecil mata wang kripto yang mapan termasuk Bitcoin, adalah sukar untuk memberikan ramalan terbaik tentang pasaran. Bot Sigmax.io membolehkan pengguna melakukan transaksi pelbagai pasangan mata wang pada satu-satu masa – bot merupakan alat yang sempurna untuk membantu pedagang mata wang digital hari ini dengan memudahkan perdagangan arbitraj dan meningkatkan potensi pulangan.

Nikmati pulangan maksimum dengan Sigmax.io dan jadikan perdagangan arbitraj lebih mudah.

Tentang Sigmax.io:  Sigmax.io ialah sebuah bot perdagangan arbitraj yang memperdagangkan beberapa pasangan mata wang dengan pelbagai bursa menggunakan dana bersama yang didepositkan dan dikunci oleh pengguna di seluruh dunia. Untuk maklumat lanjut, sila layari laman web kami atau hubungi kami.

Sila hubungi – Josh Wallis, contact@sigmax.io, josh@sigmax.io, +44 740 102 58 23

Keywords:  Banking/Financial Service Computer/Electronics New products/services Financial Technology


Fotografi Lebih Bermakna Dengan “Live Photo” Dari vivo

Setiap pengguna telefon pintar pasti meletakkan kebolehan kamera sebagai keutamaan. Kerana ramai diantara kita yang memuat naik gambar setiap hari di laman sosial, vivo kini menawarkan ciri Live Photo pada V7+.

Ciri Live Photo pada vivo kini membolehkan pengguna merakam video beberapa saat untuk dijadikan sekeping gambar yang lebih ‘hidup’. Ciri ini telah mula menarik perhatian ramai sejak ia diperkenalkan pada iPhone dalam iOS 9 yang lalu.

Di samping ciri Live Photo, kamera belakang 16 Megapiksel ini juga menyokong teknologi autofocus pengesanan fasa (PDAF) dan LED flash. Ia membantu pengguna menfokuskan objek dengan lebih cepat berbanding sensor biasa.

Bukan itu sahaja, pengguna kini boleh merakam gambar dengan lebih terperinci menerusi teknologi sensor yang telah dinaik taraf menggunakan perisian algoritma khusus dari vivo. Selain daripada itu, ciri V-series turut menawarkan pelbagai mod termasuk Night Mode, Ultra HD Mode, Professional Mode, Slow Mode, Time-lapse Mode, dan PPT Mode.

vivo V7+ yang akan dilancarkan minggu hadapan didatangkan dengan paparan FullView Display serta kerangka unibodi yang premium. Untuk maklumat lanjut mengenai produk, sila layari Facebook vivo Malaysia.


Bekas Makanan KFC Boleh Dijadikan Power Bank?

Pelbagai gimik yang dijalankan oleh KFC  dalam mempromosikan makanan segera mereka. Terbaru, melalui Facebook KFC India, pengguna boleh membeli set makanan Watt A Box dengan sokongan power bank.

Cukup menarik, bukan?! Power bank ini menawarkan bateri berkapasiti 6100mAh dan disertakan sekali bersama sambungan USB-A untuk kabel pengecas dan microUSB untuk mengecas semula power bank ini.

Selepas selesai menikmati makanan, power bank ini boleh dikeluarkan dari kotak untuk digunakan oleh pelanggan. Buat masa ini promosi Watt A Box hanya ditawarkan kepada pelanggan di Mumbai dan Delhi. Ini mungkin gimik yang pelik tetapi harus diakui ianya sangat berguna terutamanya jika berada dalam kecemasan.

Namun, ini bukanlah gimik pertama yang dibuat oleh pengusaha makanan segera kerana sebelum ini McDonald pernah memperkenalkan VR headset dengan pembelian Happy Meal dan Pizza Hut juga menawarkan projektor dalam pembeli edisi istimewa di Hong Kong.


ASUS Umum Strix GL12CX – Gaming Desktop Power!

ASUS semalam mengumumkan model terbaharu Strix GL12CX yang mana dilengkapi dengan ciri Factory-overclocked dan juga liquid-cooled gaming desktop dengan pemproses Octa-core 9th generation Intel® Core™ i9-9900K dan grafiknya ialah NVIDIA® GeForce® RTX yang memberikan pengalaman bermain permainan video yang mengagumkan.

Pemproses 9th Gen Intel Core ini dapat digunakan sepenuhnya melalui ROG Armoury Crate Software yang mana akan membenarkan pengguna menyesuaikan Aura Sync Lighting di dalam dan luar. Bagi model ini, ia dilengkapi dengan inovatif DIMM.2 Module yang mana boleh menangani dwi SSD Cooled dengan heatsink.

Pemproses ini dilengkapi dengan 8 cores dan 16 threads yang mana boleh melaksanakan high frame rate gaming sambil live-streaming, merakam permainan dan membuka beberapa lagi aplikasi yang lain.

Ia juga sangat sesuai untuk individu yang terlibat dalam bidang kreativiti dan mampu melaksanakan prestasi yang menakjubkan bebanan kerja yang berat seperti rendering, transcoding dan tugasan yang lain.

Model ini juga disertakan dengan Aura Gaming Lighting integration.

Dalam pada itu, ia juga dilengkapi custom Cooler Master CPU liquid cooler dengan tambahan 90mm kipas di bahagian belakang bagi memastikan suhu telefon ini disemak, mengelakkan hitches yang disebabkan haba dan memperlahankan prestasi.

ASUS Aura Sync juga membenarkan pengguna untuk menyeragamkan sistem pencahayaan dengan perkakasan serasi seperti tetikus, papan kekunci dan monitor.

Aura Sync lighting juga boleh bertindak balas dengan game seperti Call of Duty: Black Ops 4 yang baharu.

Dalam pada itu, Strix GL12CX ini juga mempunyai ASUS DIMM.2 module yang mana merupakan slot masuk ke dalam sistem baharu Z390 motherboard. Ini digunakan untuk menyediakan 2 sambungan M.2 bagi SSD. Disebabkan haba boleh memperlahankan prestasi, DIMM.2 module telah menggunakan heatsinks bagi setiap SSD. Tambahan ini membenarkan dwi NVMe® drives dan konfigurasi RAID boleh digunakan pengembangan(expansion) sementara yang lain boleh digunakan untuk Intel Optane™ memory mempercepat pemacu cakera keras (HDD) yang besar.

Strix GL12CX telah direka dengan sambungan yang luas untuk menyokong semua peralatan dan keperluan pemain. Sebagai tambahan, di bahagian hadapan terdapathot-swap SSD bay, di bahagian lain pula mengandungi 2 dalam 1 card reader, 2 USB 3.1 dan 2 USB 2.0 port. Ia juga dilengkapi dengan pemacu cakera optik. Di bahagian belakang pula menyediakan 6 USB port berserta dengan 5 audio jack dan penyambung digital S/PDIF bagi penerima yang serasi.


Bayar Kompaun Trafik DBKL Hanya RM15! Bermula Sekarang – 3 Mac 2020

Bersempena dengan Sambutan Hari Wilayah Persekutuan 2020, Dewan Bandaraya Kuala Lumpur (DBKL) menawarkan kadar khas kompaun untuk setiap kesalahan trafik. Kadar yang dikenakan amat murah iaitu RM15 berbanding harga biasa bagi pelbagai kesalahan lalulintas sahaja dan tidak termasuk bagi kes :

Kadar khas ini dinikmati bermula sekarang sehingga 3 Mac 2020 dan orang ramai boleh membuat pembayaran atau semakan mengenai kompaun menerusi beberapa saluran berbeza termasuk :


Hannah Delisha Beramah Mesra Bersama Pelanggan Celcom

Pelakon dan personaliti televisyen yang semakin popular, Hannah Delisha diundang oleh Celcom untuk beramah mesra bersama pelanggan Celcom di Blue Cube Iconic, Sunway Pyramid baru-baru ini.

Sesi beramah mesra ini diadakan bersempena pelancaran telefon pintar Huawei Nova 2i. Hannah Delisha yang menjadi duta jenama Nova telah meluangkan masa selama tiga jam bersama pelanggan yang mengambil peranti yang telah dipesan.

Pelanggan yang terpilih berpeluang untuk berswafoto bersama Nova Superstar tersebut selain masing-masing menerima album gambar ‘flipbook’ bersama Hannah Delisha sebagai kenangan.

Huawei Nova 2i kini boleh dimiliki di Celcom melalui program Celcom EasyPhone dengan komitmen bulanan serendah RM25 untuk 24 bulan. Malah, pelanggan prabayar juga boleh membawa pulang peranti terbaru ini dengan ansuran serendah RM110 setiap bulan.

Anda yang berminat boleh mendapatkannya secara percuma apabila mendaftar pelan pascabayar FIRST Platinum Plus. Untuk sebarang maklumat lanjut, anda boleh layari Celcom Malaysia dan Xpax hari ini.


Lazada Lancar Pembayaran Semasa Penghantaran Tanpa Tunai Melalui DuitNow QR Semasa PKPD!!!

Memandangkan rakyat Malaysia lebih kerap membeli barangan keperluan harian dalam talian, Lazada kini menyediakan kemudahan tambahan kepada pembeli menerusi pilihan pembayaran semasa penghantaran tanpa tunai di seluruh negara. Pengguna hanya perlu klik ‘DuitNow’ di halaman pembayaran ‘cash on delivery’ (tunai semasa terima) di Lazada, kemudian mengimbas kod QR pembelian mereka untuk membayar secara digital apabila pesanan diterima.

Pilihan pembayaran baharu ini bukan sahaja memberikan tahap keselamatan lebih tinggi kepada pengguna untuk mengamalkan penjarakan fizikal, tetapi turut memberikan ketenangan bagi pelanggan yang ingin membayar apabila produk telah diterima.

Pembayaran DuitNow QR semasa penghantaran di platform Lazada buat masa ini hanya disediakan bagi produk yang dihantar oleh LEX. Pelanggan boleh memilih daripada mana-mana penyedia pembayaran digital yang menawarkan DuitNow QR, seperti aplikasi MAE oleh Maybank, untuk membayar dengan mengimbas kod QR apabila menerima penghantaran. Selepas pembayaran disempurnakan, aplikasi Lazada akan secara automatik dikemas kini untuk menyediakan pengalaman transaksi yang lancar.

Sempena pelancaran kemudahan ini, pengguna Lazada boleh menikmati diskaun* RM5 dengan perbelanjaan minimum RM30 (kod promo:LAZCOD5) apabila mereka membuat pembayaran pertama melalui DuitNow QR dengan menggunakan ciri ‘Scan & Pay’ (Imbas dan Bayar) dalam aplikasi MAE oleh Maybank.

Semua rakyat Malaysia digalakkan untuk membeli-belah dengan selamat dari rumah di Lazada untuk barangan keperluan harian dan barangan runcit pada saat-saat penting ini, sambil menikmati khidmat penghantaran pantas, diskaun hebat, dan baucar Penghantaran Percuma yang ditawarkan di laman ‘Shop From Home’ di sini (https://lzd.co/MalaysiaShopFromHome).

Untuk panduan langkah demi langkah bagi pembayaran semasa penghantaran, sila kunjungi:https://lzd.co/PaymentOnDelivery


Relevance Quotient Report 2020 Crayon Data Menerangkan Trend dan Corak Perbankan Peribadi

– Merangkumi lebih 100 bank di seluruh 17 kedudukan geografi

SINGAPURA dan CHENNAI, India, 25 November 2020 /PRNewswire/ — Crayon Data, sebuah syarikat Data Raya dan Kecerdasan Buatan yang berkembang pesat, mengumumkan pelancaran Relevant Quotient Report untuk membantu bank dalam urusniaga personalisasi mereka. Oleh kerana COVID-19, corak baharu dalam trend pembelian pengguna meletakkan sektor perbankan dan para pedagang dalam kedudukan yang amat mencabar. Mereka perlu kekal relevan kepada pengguna untuk menyampaikan pengalaman pengguna yang hebat dan menjana perkongsian pendapatan. Bank perlu bertindak pantas, atau mereka berisiko untuk dipinggirkan oleh pesaing daripada industri digital.

Untuk menilai perkaitan terkini antara bank dengan pelanggan mereka, Crayon Data telah membangunkan satu kerangka proprietari dengan tujuh takrifan parameter pada perjalanan seorang pelanggan. Kerangka ini, yang dinamakan The Relevance Quotient, menganalisis tahap pemperibadian dan  kaitan urusniaga dagangan serta tawaran yang dicadangkan oleh bank kepada pelanggan, tentang harta digital mereka. Tujuannya ialah untuk melihat kesan pandemik terhadap pilihan dan kegemaran pelanggan. Ia juga bertujuan untuk mengenal pasti bagaimana sektor perbankan dapat menyesuaikan diri dengan baik terhadap perubahan dalam trend kepenggunaan.

Crayon Data menyelidiki lebih daripada seratus buah bank di 17 pasaran, di seluruh India, Timur Tengah dan Afrika serta rantau APAC. Disusun ke dalam The Relevance Quotient Report 2020, penyelidikan ini mengkaji tujuh parameter utama yang perlu diberi fokus oleh bank, untuk menjana personalisasi terhadap pelanggan mereka. Parameter meliputi pemprofilan citarasa pelanggan hingga penyediaan pencapaian yang berterusan tanpa halangan. Bank kemudian digredkan kepada empat peringkat bergantung kepada prestasi mereka dalam tujuh parameter yang dinilai.

Pemeringkatan ini dinilai berdasarkan keupayaan untuk mencipta profil citarasa pelanggan, mencadangkan tawaran yang berkaitan, menyampaikan produk yang diperibadikan serta tawaran baharu, penglibatan, integrasi rentas saluran dan pencapaian.

Crayon Data ialah sebuah syarikat baharu Singapura yang berasaskan data raya dan kecerdasan buatan. Ia dikenal pasti oleh Gartner sebagai penyedia digital peribadi pada kedudukan 40 syarikat teratas. Crayon membolehkan pelanggan berprestasi tinggi di seluruh industri seperti perbankan, e-dagang dan pelancongan untuk menjalankan perbualan peribadi bersama pelanggan mereka melalui pelbagai saluran komunikasi.

maya.ai Crayon ialah sebuah platform berasaskan kecerdasan buatan pertama di dunia yang mendayakan era perkaitan. Ia melengkapkan perusahaan tradisional dengan keupayaan mencipta pengalaman peribadi yang tinggi. Pada skala besar. Dengan pantas. Platform ini merangkumi rangkaian data yang sangat besar dan dikendalikan dengan sangat baik, dengan sokongan kecerdasan buatan yang canggih, disampaikan melalui satu siri API yang mudah digunakan.Klik di sini untuk menempah demonstrasi.

Untuk pertanyaan media, sila hubungi:Arun Kiranmedia@crayondata.com


CES 2019: ASUS Umum TUF Gaming FX505DY & FX705DY – Laptop Gaming Dikuasakan Oleh Pemproses AMD® Ryzen™ 5 3550H

ASUS baru-baru ini mengumumkan 2 perantinya iaitu TUF Gaming FX505DY dan TUF Gaming FX705DY, yang merupakan komputer gaming yang dikuasakan oleh pemproses AMD® Ryzen™ 5 3550H dengan sokongan sehingga 32GB RAM dan beberapa pilihan storan.

Komputer riba ini dilengkapi dengan grafik discrete Radeon™ dengan paparan vivid FreeSync™. Ia turut direka dengan bingkai bezel yang nipis memberikan paparan NanoEdge untuk mempertingkatkan kepuasan paparan.

Cip Ryzen™ 5 3550H merupakan cip kuasa bagi FX505DY dan FX705DY yang mempertingkatkan 4 teras dan 8 threads yang akan mempamerkan prestasi yang menakjubkan tanpa mengira sama ada bermain game atau melakukan kerja seharian. Pemproses yang berkuasa ini pastinya sesuai kerana ia tidak menjejaskan jangka hayat bateri.

Vega-based integrated graphics membenarkan APU untuk menguasakan komputer itu sendiri yang akan menjimatkan kuasa dan memanjangkan jangka hayat bateri sehingga 7 jam bagi tontonan video bersaiz 1080p bagi FX705DY dan sehingga 6 jam bagi FX505DY.

Ketika bermain game, AMD Switchable Graphics tech secara automatik akan mengaktifkan laptop’s discrete Radeon RX 560X. GPU akan menjalankan frame rate dengan lancar ketika bermain permainan seperti Fortnite dan Overwatch begitu juga dengan League of Legend dan Dota 2.

FX505DY dan FX705DY menggunakan FreeSync variable refresh rate technology untuk menyamai refresh rate paparan dengan GPUS’s frame rate. Dengan menyeragamkan komponen-komponen ini akan menyingkirkan visual tearing, mengurangkan lag dan lain-lain.

FX505DY didatangkan dengan 15.6 inci FHD IPS-level display, manakala FX705DY pula ialah 17.3 inci panel. Sungguhpun kedua-duanya beroperasi di dalam julat FreeSync di antara 40-60Hz, namun hanya FX505DY yang mempunyai pilihan refresh yang bermula dari 48-120Hz yang menawarkan prestasi yang lebih lancar pada frame rates yang lebih tinggi.

Panel 60Hz adalah sesuai untuk pemain yang bermain permainan grafik yang lebih tinggi. Alternatif 120Hz disyorkan untuk permainan tembakan yang pantas seperti CS:GO dan Overwatch.

Ketika sedang asyik bermain game, komputer riba TUF Gaming akan sentiasa dalam keadaan sejuk disebabkan rekaan khas thermal solution yang mana mengekalkan suhu dalaman. Teknologi HyperCool menyimpan CPU dan GPU dengan kipas untuk setiap cip.

FX505DY dan FX705DY mendapat military-grade MIL-STD-810G bagi aspek ketahanan. Beberapa ujian telah dilakukan bagi memasti ia mampu bertahan dalam persekitaran yang ekstrem, getaran atau hentakan. FX505DY pula disahkan mampu bertahan dalam jatuhan yang lebih tinggi.

Dalam pada itu, HyperStrike deck membawa susun atur desktop yang diilhamkan dengan mengasingkan fungsi kekunci bagi memudahkan pengecaman dan numeric keypad penuh. Dalam pada itu, ia juga mempunyai space bar yang lebih luas, offset arrow keys, key caps yang melengkung dan highlighted WASD keys.

Papan kekunci ini juga adalah backlit dengan Red Matter bagi versi FX505DY dan FX705DY yang mana ia memberikan cahaya merah yang memantulkan trim sementara model gold steel disertakan dengan RGB lighting.

Selain itu, ia juga disertakan dengan Wi-Fi 5 (802.11ac) dan 3 USB ports. Kedua-dua model ini mempunyai bunyi yang mengagumkan dengan DTS Headphone:X® technology yang membawakan 7.1-channel virtual surround sound. Pemain boleh memilih di antara built-in presets untuk game, movie dan sukan atau hands-on tuning dengan embedded equalizer.


Fuji Xerox Asia Pacific dan Newline Interactive Ganding Bahu Takrifkan Semula Kolaborasi Berbilang Lokasi

SINGAPURA, 26 Oktober 2020 /PRNewswire/ — Hari ini, Fuji Xerox Asia Pacific mengumumkan perkongsiannya dengan Newline Interactive bagi meningkatkan kerja berpasukan berbilang lokasi sebagai pengedar[1] eksklusif Paparan Kolaborasi Seragam (UCD) terbaharu mereka – Newline UCD. Penyelesaian Ultra-HD 4K semua dalam satu ini mengintegrasikan peranti dan fungsi individu pada satu paparan, menangani pelbagai peringkat mesyuarat dengan mudah merentas persekitaran korporat, perusahaan, bilik darjah dan latihan. Ia boleh didapati dalam tiga tahap – PTC, VNC, RSC.

Memandangkan model kerja-fleksibel dan susunan pasukan secara berpecah semakin menjadi suatu kebiasaan, organisasi-organisasi hari ini memerlukan platform kolaborasi lancar yang dapat menyokong telekomunikasi dan e-aliran kerja. Perkongsian yang tepat pada masanya ini menyasarkan untuk melengkapkan organisasi dengan keupayaan untuk berkolaborasi di lokasi dan secara jarak jauh serta menavigasi cabaran model kerja-fleksibel.

Newline UCD mencipta pengalaman yang interaktif untuk pengguna bagi menemui kaedah penglibatan baharu dengan faedah-faedah seperti:

Menggabungkan penggunaan kawasan pejabat yang bijak daripada bilik mesyuarat, pengguna dapat memasang UCD dengan mudah pada bila-bila masa, di mana-mana sahaja. Ia mengintegrasikan semua alatan komunikasi dan kolaborasi yang diperlukan untuk mesyuarat termasuk platform persidangan video (Teams, Zoom dan Skype), sistem papar tanpa wayar dan papan putih interaktif. Pengguna dapat menikmati paparan dan kualiti suara yang jelas dengan kamera bersudut lebar 4K yang boleh dilaraskan, bar bunyi stereo 40W berkuasa dan mikrofon omni-arah dengan ciri-ciri pembatalan gema dan pengurangan hingar.

Tambahan pula, pengguna dapat mengakses format dokumen yang berbeza seperti Microsoft Office Suite untuk menyimpan fail dalam peranti storan pilihan mereka melalui ketikan mudah pada skrin.

UCD membolehkan dokumentasi dan penyimpanan automatik aset mesyuarat, disokong oleh keupayaan perkongsian serta merta dan pada waktu sebenar merentas saluran pilihan pengguna. Fungsi pembentangan tanpa wayarnya menyokong sambungan serentak ke UCD untuk sehingga empat peranti, agar pengguna tidak perlu bertukar-tukar antara fail atau pemilik berbeza semasa pembentangan. Pengguna hanya perlu menyambung peranti Windows, Mac, Android atau iOS mereka untuk menayangkan skrin mereka dengan pantas bagi mengadakan perbincangan berterusan.

Dengan UCD, organisasi-organisasi juga boleh menggunakan Spesifikasi Boleh Pasang Terbuka (OPS), komputer terpasang untuk memasang Pengurusan Kandungan Perusahaan (ECM) Fuji Xerox dan penyelesaian perkongsian fail (seperti Working Folder dan DocuShare) bagi meningkatkan kecekapan.

Pengguna boleh menikmati pengalaman menulis yang lancar dengan ketepatan sentuhan sempurna yang mana anotasi pada skrin terasa bersahaja seperti menulis atas kertas. Memanfaatkan teknologi ikatan optik yang mengurangkan kesilapan paralaks dan pantulan cahaya, UCD menawarkan sudut pandangan 178° ultra-lebar dengan pengurangan silau bagi mencipta pengalaman visual terbaik, tanpa mengira di mana anda berada di dalam bilik tersebut.

Teknologi Penapis Cahaya Biru UCD turut melindungi pengguna dengan menghalang sehingga 75% cahaya biru yang berbahaya, tanpa menjejaskan kecerahan dan kualiti paparan.

Dengan peredaran masa, terutamanya dalam persekitaran dengan kelembapan yang tinggi dan berhabuk, kelembapan yang terkumpul antara lapisan paparan boleh menyebabkan berlakunya pemeluwapan pada permukaan dalam kaca pada paparan terikat bukan optik. UCD menggunakan teknologi ikatan optik untuk menutup jurang antara lapisan paparan dan mengelakkan penembusan partikel ini, lalu menjadikannya sempurna untuk sebarang keadaan persekitaran dan suhu. Lapisan yang terikat secara optik ini juga menyediakan kaca penutup pelindung untuk melindungi daripada calar dan kotoran pada skrin, lantas membolehkan UCD tahan lebih lama dan organisasi-organisasi dapat menikmati penjimatan kos yang lebih banyak.

Pandemik global telah mempercepatkan transformasi ruang kerja agar dilengkapi secara digital dan tangkas. Memandangkan bilik mesyuarat zaman moden menjadi semakin dinamik dan praktikal, Futuresource Consulting, sebuah syarikat penyelidikan pakar dan perunding berasaskan pengetahuan, menjangkakan pasaran paparan kolaborasi keseluruhan akan berkembang jumlahnya setiap tahun sebanyak 25.1% sehingga tahun 2023, menurut laporan seluruh dunianya yang terkini daripada perkhidmatan penjejakan pasaran paparan kolaborasi[2].

“Dengan aplikasi teknologi dan paparan interaktif yang semakin berkembang dalam industri-industri berbeza di Asia Pasifik, kami dapat melihat peluang pertumbuhan yang luar biasa untuk meningkatkan kolaborasi tak segerak dan pada waktu sebenar. Jaringan pelanggan dan rakan kongsi Fuji Xerox yang mantap menjadikannya sebagai rakan kongsi yang sempurna untuk membantu kami mengambil langkah pertama ke arah meluaskan jejak kami di rantau berkenaan dan menonjolkan teknologi kami yang utama dalam industri,” kata Eric Lee, Ketua Pegawai Eksekutif Newline Interactive.

“Beberapa bulan kebelakangan ini menekankan keperluan untuk memastikan tugasan dapat dilaksanakan secara jarak jauh – dan paling penting, secara kolaboratif melalui dalam talian dan luar talian – walaupun ketika berlakunya gangguan,” kata Masashi Sakamoto, Presiden dan Ketua Pegawai Eksekutif, Fuji Xerox Asia Pacific Pte Ltd. “Kami gembira dapat menjadi satu-satunya pengedar rangkaian yang terkini daripada Newline, yang membangunkan inovasi proprietari yang dapat membantu pelanggan kami mencapai kejayaan yang lancar dan mewujudkan kecekapan baharu untuk berkembang dengan baik melangkaui pemulihan.”

Beribu pejabat di Plano, Texas, Newline Interactive ialah jenama skrin sentuh interaktif dan perisian inovatif yang terkemuka di dunia yang meningkatkan produktiviti serta mendayakan kolaborasi. Ia membangunkan penyelesaian yang membantu organisasi-organisasi dalam pelbagai pasaran vertikal termasuk perkhidmatan kewangan, pendidikan, penjagaan kesihatan, penguatkuasaan undang-undang, pengilangan, perbandaran dan perkhidmatan perundangan. Inovasi berterusan dan pembangunan produk yang diamalkan oleh Newline menghasilkan reputasi syarikat sebagai sebuah organisasi bertaraf dunia tanpa pengecualian.

Ditubuhkan pada tahun 1962, Fuji Xerox Co., Ltd. ialah sebuah syarikat terkemuka yang menawarkan kaedah yang lebih pintar untuk bekerja menerusi penyelesaian dan perkhidmatan berkaitan dokumennya, selain dengan peranti berbilang fungsi pejabat, pencetak dan pencetak pengeluaran bertaraf dunia yang dibangunkan dan dihasilkan oleh kami untuk diedarkan ke seluruh dunia.

Fuji Xerox ialah subsidiari milik persendirian FUJIFILM Holdings Corporation dengan tenaga jualan langsung meliputi Jepun dan rantau Asia-Pasifik termasuk China. Sebagai sebuah perusahaan bernilai 10 bilion dolar A.S., kami menggaji kira-kira 40,000 orang di seluruh dunia, dengan lebih daripada 80 rakan gabungan / subsidiari jualan domestik dan luar negara. Pada 1 April 2021, Fuji Xerox akan menukar nama korporatnya kepada FUJIFILM Business Innovation Corp.

Fuji Xerox Asia Pacific ialah subsidiari Fuji Xerox yang mengawasi operasi jualan di rantau Asia-Pasifik.

Hubungan media: Neo Kai PingPerundingArchetype Agency Pte LtdE: kaiping.neo@archetype.co

Angel KhooPengurus, Pemasaran & KomunikasiFuji Xerox Asia Pacific Pte. Ltd.T: +65 6239 7173E: angel.khoo@fujixerox.com

Xerox, Xerox and Design, serta Fuji Xerox and Design ialah tanda dagangan berdaftar atau tanda dagangan Xerox Corporation di Jepun dan/atau negara-negara lain.

Keywords: Computer Networks Computer Software Computer/Electronics Telecommunications Licensing/marketing agreements


Kementerian Kebudayaan Lancar Platform e-pembelajaran Pertama di Dunia untuk Kaligrafi Arab dan Seni Hiasan Islam

RIYADH, Arab Saudi, 29 April 2020 /PRNewswire/ — Sarat kekayaan warisan budaya, Kerajaan Arab Saudi telah berabad-abad menjadi rumah bagi beberapa kaligrafi Arab dan seniman Islam terbaik dalam sejarah. Kementerian Kebudayaan Arab Saudi merayakan warisan ini dan memimpin transformasi digital bentuk seni khusus ini dengan melancarkan platform e-pembelajaran pertama di dunia untuk kaligrafi Arab dan seni hiasan Islam.

Platform ini, Al Khattat (‘The Calligrapher’), merupakan inisiatif Tahun Kaligrafi Arab dan Program Kualiti Hidup, sebahagian daripada Visi Kerajaan 2030. Platform ini akan kawalselia oleh jurukhat terkemuka dari Kerajaan ini dan dari seluruh dunia Arab, mempromosikan pertukaran budaya dan membolehkan jurukhat terkenal untuk berkongsi pengetahuan mereka melalui kursus latihan, projek dan bengkel.

Al Khattat ialah contoh terbaharu dedikasi Kementerian untuk transformasi budaya dan digital, yang membolehkan jurukhat yang baru berjinak-jinak dan seniman terkemuka untuk meneroka bentuk seni kuno ini dan tetap selamat berada di rumah tatkala dunia secara kolektif memerangi wabak coronavirus.

Platform ini akan memberi peluang kepada mereka yang berminat untuk mempelajari seni kaligrafi Arab untuk mengikuti kelas yang dikendalikan oleh profesional terkemuka industri ini, yang menyediakan platform untuk pencipta budaya untuk berinteraksi dengan rakan sejawat antarabangsa mereka. Peserta akan dapat memilih gaya kaligrafi dan juga kaligrafi khusus yang ingin mereka pelajari dengan memilih dari pelbagai kursus latihan, termasuk kaligrafi Arab, pemergulan dan pembuatan panel. Para peserta juga dijemput untuk mempelajari reka bentuk fon, di mana mereka akan belajar bagaimana membuat fon komputer Arab.

Simbol identiti nasional, kaligrafi Arab terjalin dengan untaian yang kukuh dalam sejarah Kerajaan; keindahan estetiknya yang menggambarkan kemakmuran budaya Saudi. Sokongan Kementerian Kebudayaan untuk platform ini mengetengahkan penghargaan dan sambutan kepada bentuk seni dan sejarahnya, tatkala ia berusaha untuk mengembangkan dan memelihara ekosistem budaya yang beraneka sambil berkongsi warisan Arab Saudi dengan dunia.

Platform Al Khattat boleh diakses di https://www.alkhattat.net

Keywords:  Art Computer/Electronics Education Entertainment Multimedia/Online/Internet New products/services Religion


Nokia 150, Peranti Asas Mampu Bertahan Lama

Mungkin pada pandangan sesetengah orang, telefon bimbit atau lebih dikenali sebagai telefon asas sudah tidak lagi relevan pada masa kini. Tetapi sebenarnya telefon bimbit seumpama ini masih lagi penting lebih-lebih lagi bagi golongan yang mementingkan fungsi asas dan ketahanan bateri.

Setelah Nokia 216 dikeluarkan pada tahun lepas, Nokia mengambil keputusan mengeluarkan telefon asas yang dikenali sebagai Nokia 150. Bagi pengetahuan anda, peranti ini adalah keluaran dari syarikat Finland HMD Global yang baru-baru ini mengumumkan Nokia 6 yang menggunakan sistem operasi Android.

Nokia 150 yang hadir dengan paparan skrin bersaiz 2.4 inci QVGA ini mempunyai rekaan yang sangat kompak di mana dimensi kerangkanya hanya 118×50.2×13.5mm, seberat 81g. Peranti asas ini walaupun tampil dengan papan kekunci fizikal, tetapi ia masih sokong kamera VGA dengan LED flash, radio FM, pemain MP3 dan Bluetooth.

Apa yang menjadi tarikan utama pada Nokia 150, tentunya pada bateri berkapasiti 1020mAh ini yang mampu bertahan sehingga 31 hari. Tidak menjadi masalah pun sekiranya anda menjadikan peranti ini sebagai peranti kedua, kerana anda masih boleh menggunakannya pada waktu kecemasan.


Jualan Pertengahan Tahun: Nikmati Rebat Segera Hingga RM1,100 Semasa Anda Membeli Siri Galaxy Note20  & A32 LTE!

Kini, Samsung Malaysia meletakkan siri Galaxy Note20 5G dan A32 LTE pada tawaran menarik. Pengguna yang membeli model ini dari sekarang hingga 4 Julai 2021 berhak mendapat rebat segera sehingga RM1,100!

Berikut adalah harga tawaran bagi peranti ini:

Untuk menikmati tawaran ini, pelanggan yang berminat boleh terus ke Samsung Experience Storesyang mengambil bahagian atau mengunjungi Kedai Dalam Talian Samsung.

Bagi mendapatkan maklumat lanjut, layari laman sesawang Samsung.